qundao/data-zh-poetry huggingface dataset:
泊舟晚兴
作者：王彦泓
朝代：明

蓬窗灯火听秋霖，脱帽搔头懒复簪。衰病渐成因酒渴，闲心难断只书淫。桃根剪烛纤纤手，小玉添香瑟瑟衾。此味近来残嚼蜡，不妨为客自萧森。烟林晚泊惬幽心，况有沿堤络纬音。溪雨送凉来枕簟，瓶花横影到衣襟。烧残败叶茶初沸，病倒羸童酒自斟。潘岳遇秋多感慨，不堪重写悼亡吟。
泊舟晚兴·其一
作者：王彦泓
朝代：明

蓬窗灯火听秋霖，脱帽搔头懒复簪。衰病渐成因酒渴，闲心难断只书淫。桃根剪烛纤纤手，小玉添香瑟瑟衾。此味近来残嚼蜡，不妨为客自萧森。
泊舟晚兴·其二
作者：王彦泓
朝代：明

烟林晚泊惬幽心，况有沿堤络纬音。溪雨送凉来枕簟，瓶花横影到衣襟。烧残败叶茶初沸，病倒羸童酒自斟。潘岳遇秋多感慨，不堪重写悼亡吟。
湘灵
作者：王彦泓
朝代：明

戏仿曹娥把笔初，描花手法未生疏。沉吟欲作鸳央字，羞被郎窥不肯书。玉指新传小忽雷，凌晨已按两三回。明知阿母娇怜甚，频唤梳头不肯来。妆成浴手卸金彄，女伴孜孜看不休。一样绣针花剪手，怪他偏自会梳头。看镜徘徊影自怜，关心消息在今年。风情领略非容易，天付儿身若个边。新春初唱想夫怜，记拍亲钞在粉笺。难字幼年曾读过，班姬书内第三篇。
湘灵·其一
作者：王彦泓
朝代：明

戏仿曹娥把笔初，描花手法未生疏。沉吟欲作鸳央字，羞被郎窥不肯书。
湘灵·其三
作者：王彦泓
朝代：明

妆成浴手卸金彄，女伴孜孜看不休。一样绣针花剪手，怪他偏自会梳头。
湘灵·其二
作者：王彦泓
朝代：明

玉指新传小忽雷，凌晨已按两三回。明知阿母娇怜甚，频唤梳头不肯来。
湘灵·其五
作者：王彦泓
朝代：明

新春初唱想夫怜，记拍亲钞在粉笺。难字幼年曾读过，班姬书内第三篇。
湘灵·其四
作者：王彦泓
朝代：明

看镜徘徊影自怜，关心消息在今年。风情领略非容易，天付儿身若个边。
满江红二首
作者：王彦泓
朝代：明

春雨霢霂，正狼藉、落花堪哭。无聊赖，客窗滋味，几宵残烛。眼底乍抛人一个，眉尖压上愁千斛。问断肠词为阿谁吟，楼东玉。银屏后，阑干曲。偎素脸，频叮嘱。爱明眸秋剪，翠娥娇蹙。福薄若无欢笑分，病身甘守孤单宿。望天公鉴念一心人，成金屋。眼角相勾，谁道有、这场抛散。怕向那、定情帘下，诉愁窗畔。几度卸妆垂手望，无端梦觉低声唤。猛思量此际正天涯，啼珠溅。欲寄语，加餐饭。难嘱咐，鱼和雁。隔云山牵挽，寸心如线。善病每逢春月卧，长愁多向花前叹。况如今憔悴去侬边，何曾惯。
满江红二首·其一
作者：王彦泓
朝代：明

春雨霢霂，正狼藉、落花堪哭。无聊赖，客窗滋味，几宵残烛。眼底乍抛人一个，眉尖压上愁千斛。问断肠词为阿谁吟，楼东玉。银屏后，阑干曲。偎素脸，频叮嘱。爱明眸秋剪，翠娥娇蹙。福薄若无欢笑分，病身甘守孤单宿。望天公鉴念一心人，成金屋。
满江红二首·其二
作者：王彦泓
朝代：明

眼角相勾，谁道有、这场抛散。怕向那、定情帘下，诉愁窗畔。几度卸妆垂手望，无端梦觉低声唤。猛思量此际正天涯，啼珠溅。欲寄语，加餐饭。难嘱咐，鱼和雁。隔云山牵挽，寸心如线。善病每逢春月卧，长愁多向花前叹。况如今憔悴去侬边，何曾惯。
澄江客兴
作者：王彦泓
朝代：明

匹练江光洗客愁，杜康桥畔几追游。吟余落日过茶馆，睡美凉风在竹楼。违俗诗文从嫚骂，寄人书札任沉浮。乡园无屋归心懒，拟借张融岸上舟。
澄江病疟口占
作者：王彦泓
朝代：明

茶瓜欲禁渴何能，问疾人来使疾增。医技渐穷翻作态，奴劳略效便相矜。残诗迷罔何时续，试牍粗狂岂暇誊。归去不妨翻本草，药炉声里伴秋灯。
灯夕悼感
作者：王彦泓
朝代：明

痛逝无心走月明，一编枯坐过三更。陆家诗句愁如我，也道城南路怕行。城隅草树响悲风，一点纱灯耿殡宫。记得昔年烟月下，红莲双引到园中。此夕灯前奠枣脩，缟衣群婢上空楼。羡人桩束灯街走，闷向灵筵泣不休。椒浆浅注勿盈卮，糕碗仍添蜜一匙。曾是向来调药惯，意中甘苦只侬知。遗男婚娶最关怀，垂死叮咛尚百回。今夜香烟灯影裹，可知新妇点茶来。浓熏小像炷牙香，步月邻娃过影堂。曾执绣缄称弟子，独揩清泪两三行。云母灯球施佛前，前春买得映床悬。羸姿侧卧搴帏赏，无分仍看第二年。
灯夕悼感·其一
作者：王彦泓
朝代：明

痛逝无心走月明，一编枯坐过三更。陆家诗句愁如我，也道城南路怕行。
灯夕悼感·其七
作者：王彦泓
朝代：明

云母灯球施佛前，前春买得映床悬。羸姿侧卧搴帏赏，无分仍看第二年。
灯夕悼感·其三
作者：王彦泓
朝代：明

此夕灯前奠枣脩，缟衣群婢上空楼。羡人桩束灯街走，闷向灵筵泣不休。
灯夕悼感·其二
作者：王彦泓
朝代：明

城隅草树响悲风，一点纱灯耿殡宫。记得昔年烟月下，红莲双引到园中。
灯夕悼感·其五
作者：王彦泓
朝代：明

遗男婚娶最关怀，垂死叮咛尚百回。今夜香烟灯影裹，可知新妇点茶来。
灯夕悼感·其六
作者：王彦泓
朝代：明

浓熏小像炷牙香，步月邻娃过影堂。曾执绣缄称弟子，独揩清泪两三行。
灯夕悼感·其四
作者：王彦泓
朝代：明

椒浆浅注勿盈卮，糕碗仍添蜜一匙。曾是向来调药惯，意中甘苦只侬知。
灯夜记言
作者：王彦泓
朝代：明

与郎欢笑隔新年，阿姊传呼聚夜筵。羞近市桥灯烛走，画船移傍后门前。飘扬巾帔喜难禁，索袖教温冷臂金。笑道去年微雪夜，隔街看见到如今。不道同心态也同，晚妆俱写淡眉峰。练裙文袜般般似，更看双尖一样红。灯前狂眼骤开明，顿有同时两玉人。粲社未须三女并，云端唤出月娥身。娇弱生来酒怕闻，一分尝罢困氤氲。年来勉受萧郎劝，旋转推排到五分。赵家纤瘦阿环肥，长较西施短宓妃。润玉比人端可念，只惭颠倒沈元机。翠娥真个见郎开，赤凤谁言为姊来。莫更向侬抛隐语，绣床群伴易疑猜。碧筱当门杏压墙，墙阴细径枕银塘。潜来只许心知觉，莫学刘晨带阮郎。经过坊曲女成群，独掩金铺坐忆君。灭烛休灯人寝后，隔墙犹有笑声闻。铜绿春衫乍剪裁，称心花样称身材。迎春过后无心著，道与西邻一样来。病辍梳头不看春，卧闻笳鼓咽城闉。悬知户外萧郎过，著眼帘间浪觅人。
灯夜记言·其一
作者：王彦泓
朝代：明

与郎欢笑隔新年，阿姊传呼聚夜筵。羞近市桥灯烛走，画船移傍后门前。
灯夜记言·其七
作者：王彦泓
朝代：明

翠娥真个见郎开，赤凤谁言为姊来。莫更向侬抛隐语，绣床群伴易疑猜。
灯夜记言·其三
作者：王彦泓
朝代：明

不道同心态也同，晚妆俱写淡眉峰。练裙文袜般般似，更看双尖一样红。
灯夜记言·其九
作者：王彦泓
朝代：明

经过坊曲女成群，独掩金铺坐忆君。灭烛休灯人寝后，隔墙犹有笑声闻。
灯夜记言·其二
作者：王彦泓
朝代：明

飘扬巾帔喜难禁，索袖教温冷臂金。笑道去年微雪夜，隔街看见到如今。
灯夜记言·其五
作者：王彦泓
朝代：明

娇弱生来酒怕闻，一分尝罢困氤氲。年来勉受萧郎劝，旋转推排到五分。
灯夜记言·其八
作者：王彦泓
朝代：明

碧筱当门杏压墙，墙阴细径枕银塘。潜来只许心知觉，莫学刘晨带阮郎。
灯夜记言·其六
作者：王彦泓
朝代：明

赵家纤瘦阿环肥，长较西施短宓妃。润玉比人端可念，只惭颠倒沈元机。
灯夜记言·其十
作者：王彦泓
朝代：明

铜绿春衫乍剪裁，称心花样称身材。迎春过后无心著，道与西邻一样来。
灯夜记言·其十一
作者：王彦泓
朝代：明

病辍梳头不看春，卧闻笳鼓咽城闉。悬知户外萧郎过，著眼帘间浪觅人。
灯夜记言·其四
作者：王彦泓
朝代：明

灯前狂眼骤开明，顿有同时两玉人。粲社未须三女并，云端唤出月娥身。
灯宵纪事
作者：王彦泓
朝代：明

灯楼月沼映春云，箫鼓风前院院闻。但是酒旗歌板地，一时凄切想离群。踏雾天街艳步狂，微风一道染衣香。游人暗逐芳尘去，拾得儿家紫佩囊。春空淡白照银纱，一径幽寻避月华。记得画桥南畔去，绿杨阴下是他家。赵李钿车昔昔游，酒边灯下共迟留。如何月照金堂夜，只有梅花伴莫愁。
灯宵纪事·其一
作者：王彦泓
朝代：明

灯楼月沼映春云，箫鼓风前院院闻。但是酒旗歌板地，一时凄切想离群。
灯宵纪事·其三
作者：王彦泓
朝代：明

春空淡白照银纱，一径幽寻避月华。记得画桥南畔去，绿杨阴下是他家。
灯宵纪事·其二
作者：王彦泓
朝代：明

踏雾天街艳步狂，微风一道染衣香。游人暗逐芳尘去，拾得儿家紫佩囊。
灯宵纪事·其四
作者：王彦泓
朝代：明

赵李钿车昔昔游，酒边灯下共迟留。如何月照金堂夜，只有梅花伴莫愁。
炉节江边燕集
作者：王彦泓
朝代：明

唤得秋娘渡口船，竹西歌吹傍江烟。欹斜帽影调鹦夜，清脆铃声放鸽天。香饼暖烘桃叶袖，墨花狂污薛涛笺。青舟莫负开炉节，绣被浓熏一夕前。
烧香曲
作者：王彦泓
朝代：明

闭户留香计绝痴，微烟未动隔帘知。剪灯几榻寒相守，听雨房拢暗最宜。卧待衣篝氲未了，坐看银叶透还迟。谢娘衵服经三浣，一味浓芬似旧时。新寒跨火小屏前，画绔文綦绝可怜。赏聚不烦烧鹊脑，病怀端自怕龙涎。鸭炉好与欢同誓，犀合仍留字纪年。只有香烟与侬似，一条孤细随如弦。
烧香曲·其一
作者：王彦泓
朝代：明

闭户留香计绝痴，微烟未动隔帘知。剪灯几榻寒相守，听雨房拢暗最宜。卧待衣篝氲未了，坐看银叶透还迟。谢娘衵服经三浣，一味浓芬似旧时。
烧香曲·其二
作者：王彦泓
朝代：明

新寒跨火小屏前，画绔文綦绝可怜。赏聚不烦烧鹊脑，病怀端自怕龙涎。鸭炉好与欢同誓，犀合仍留字纪年。只有香烟与侬似，一条孤细随如弦。
燕
作者：王彦泓
朝代：明

别却天涯到画梁，天涯几处为回肠。横塘掠水经微雨，小院拖花过夕阳。飞去定寻前岁垒，舞来犹带隔林香。双栖碎语重檐月，梦入关河夜正长。
独居有怀
作者：王彦泓
朝代：明

春袍方退一重线，又是森寒酿雨天。酒后肌添银粟冷，意中人似玉梅妍。麻姑肯惜人搔背，汉主羞看婢胁肩。花影一瓶香一榻，不妨清绝是孤眠。
独居有怀端己韬仲
作者：王彦泓
朝代：明

穷愁端赖客盘桓，妙友难同似所欢。任达啸歌犹未废，风流餔歠尚堪观。酬春不惜淋漓饮，驻月能禁料峭寒。更有一般同病在，狂名随处惹波澜。
独酌
作者：王彦泓
朝代：明

旅酒冲愁薄，庭梅寓赏孤。偶来清月伴，惟与博山俱。
独酌有怀
作者：王彦泓
朝代：明

酒热灯明闷又新，同拚安得意中人。抽来书传情都浅，折得瓶梅韵颇真。每夕杯觞求好梦，半生词赋属伤神。狂歌烂醉更阑后，此意谁人识苦辛。
王敬宏夫人
作者：王彦泓
朝代：明

碧涧青林自掩关，调集朱粉傅双鬟。江陵隔岁书题绝，只道贪游未得闲。为探雏凤过高斋，更恋新凉未即回。底事江陵经岁去，桓元只合买舟来。
王敬宏夫人·其一
作者：王彦泓
朝代：明

碧涧青林自掩关，调集朱粉傅双鬟。江陵隔岁书题绝，只道贪游未得闲。
王敬宏夫人·其二
作者：王彦泓
朝代：明

为探雏凤过高斋，更恋新凉未即回。底事江陵经岁去，桓元只合买舟来。
珥村赠别
作者：王彦泓
朝代：明

细径斜穿柿叶林，红油车子去骎骎。风前漫切持裙恨，云外犹关堕珥心。误喜乘槎春水舫，如闻响佩夜村砧。何须更订玄霜约，一夕邻舟忆最深。
生辰曲
作者：王彦泓
朝代：明

画檐鹊响报新晴，鬓朵初镌玉叶成。绣佛像前同下拜，泥金经尾独签名。红蛛缒镜知添喜，白鸽开笼看放生。笑说口脂休更赠，十年年减是莺莺。弄环年纪早相怜，绿叶成阴色韵全。休说蔗甘分首尾，已知蜜味满中边。单衫覆酒香难浣，低髻围花暑不蔫。应是慧根薰染久，玉池吹气比青莲。一种浓芬与素姿，漳兰茉莉可同时。茗藜瀹汁销红唾，蕉葛裁衫透雪肌。胜剪小桃烦女弟，扇围修竹赠邻姬。无将汤饼何郎试，但勿当筵唤饼师。
生辰曲·其一
作者：王彦泓
朝代：明

画檐鹊响报新晴，鬓朵初镌玉叶成。绣佛像前同下拜，泥金经尾独签名。红蛛缒镜知添喜，白鸽开笼看放生。笑说口脂休更赠，十年年减是莺莺。
生辰曲·其三
作者：王彦泓
朝代：明

一种浓芬与素姿，漳兰茉莉可同时。茗藜瀹汁销红唾，蕉葛裁衫透雪肌。胜剪小桃烦女弟，扇围修竹赠邻姬。无将汤饼何郎试，但勿当筵唤饼师。
生辰曲·其二
作者：王彦泓
朝代：明

弄环年纪早相怜，绿叶成阴色韵全。休说蔗甘分首尾，已知蜜味满中边。单衫覆酒香难浣，低髻围花暑不蔫。应是慧根薰染久，玉池吹气比青莲。
用前韵吟寄所思末一章代为答
作者：王彦泓
朝代：明

才说休悲泪已侵，暖言相慰恨还深。只消一刻含愁态，值得萧郎到死寻。此生不负会真楼，须占看花第一筹。只是眼前难暂割，也知非是薄情游。为感临歧嘱咐音，客中从此戒愁吟。离悰已是难支遣，更戒愁吟愈不禁。东游无路且南翔，掷下空舲击浅隍。曾共几宵秋水泛，一逢佳月一回肠。凭将书问答微之，瘦减容光自我支。衣上烛痕犹未浣，是侬踪迹是郎诗。凭将书尺答微之，愁至春深渐不支。长日卧多宵不寐，一回情到展君诗。
用前韵吟寄所思末一章代为答·其一
作者：王彦泓
朝代：明

才说休悲泪已侵，暖言相慰恨还深。只消一刻含愁态，值得萧郎到死寻。
用前韵吟寄所思末一章代为答·其三
作者：王彦泓
朝代：明

为感临歧嘱咐音，客中从此戒愁吟。离悰已是难支遣，更戒愁吟愈不禁。
用前韵吟寄所思末一章代为答·其二
作者：王彦泓
朝代：明

此生不负会真楼，须占看花第一筹。只是眼前难暂割，也知非是薄情游。
用前韵吟寄所思末一章代为答·其五
作者：王彦泓
朝代：明

凭将书问答微之，瘦减容光自我支。衣上烛痕犹未浣，是侬踪迹是郎诗。
用前韵吟寄所思末一章代为答·其六
作者：王彦泓
朝代：明

凭将书尺答微之，愁至春深渐不支。长日卧多宵不寐，一回情到展君诗。
用前韵吟寄所思末一章代为答·其四
作者：王彦泓
朝代：明

东游无路且南翔，掷下空舲击浅隍。曾共几宵秋水泛，一逢佳月一回肠。
用端已韵有赠
作者：王彦泓
朝代：明

密讯红笺日几张，行期求敢报欢娘。嫌灯不放离筵散，喜雨能令去棹妨。欲别啼颜贫暂看，再来情味胜初尝。题诗拚向尊姑乞，叠骑人须付阮郎。
病中柬友
作者：王彦泓
朝代：明

忆别江皋酒半酣，病身全似再眠蚕。维摩斗室经旬掩，愿接枚生一快谈。
病妇
作者：王彦泓
朝代：明

十载同愁一笑稀，艰难典尽嫁时衣。秦嘉浪迹犹分饷，苏季空归也下机。辛苦不曾因病减，形模全觉隔年非。相看一刻心俱碎，悔煞从前几事违。
病春
作者：王彦泓
朝代：明

樱桃花尽雨霏霏，慢炷沉香熨夹衣。谁见靓妆临画槛，自耽娇病掩红扉。烛辉坐久余三寸，带眼愁来减一围。为报春时最相恨，莫淹归计等蔷薇。
病晤
作者：王彦泓
朝代：明

绮阁添香第一班，病来乞得半春闲。欲教宋玉闻消息，先倩云翘觅往还。画扇故遮欢后眼，红梳元插旧时鬟。前堂几日传呼唤，为看愁蛾莫待删。
病疝自遣
作者：王彦泓
朝代：明

独客秋闲病思孤，隔窗幽草覆啼蛄。诗书枕畔支歌案，山水床前展画图。频视篆香知刻漏，偶敲方响代传呼。侍儿叶戏耽清昼，拟买红藤代汝扶。却笑痴姬问卜忙，爱闲耽睡病无妨。端详实理非茶罪，冒滥虚名是色荒。妙友清言如上药，稗官闲读得奇方。风流未负重阳处，并采茱萸入饮汤。饮兴游心与病争，矮屏初摺见秋晴。瓶分花影看无厌，药渍醇醪醉有名。豉法近从开士写，茶香先遣侍儿评。青娥乍见蹒跚态，笑咏陶诗谑长卿。
病疝自遣·其一
作者：王彦泓
朝代：明

独客秋闲病思孤，隔窗幽草覆啼蛄。诗书枕畔支歌案，山水床前展画图。频视篆香知刻漏，偶敲方响代传呼。侍儿叶戏耽清昼，拟买红藤代汝扶。
病疝自遣·其三
作者：王彦泓
朝代：明

饮兴游心与病争，矮屏初摺见秋晴。瓶分花影看无厌，药渍醇醪醉有名。豉法近从开士写，茶香先遣侍儿评。青娥乍见蹒跚态，笑咏陶诗谑长卿。
病疝自遣·其二
作者：王彦泓
朝代：明

却笑痴姬问卜忙，爱闲耽睡病无妨。端详实理非茶罪，冒滥虚名是色荒。妙友清言如上药，稗官闲读得奇方。风流未负重阳处，并采茱萸入饮汤。
病疮作楚戏书自遣
作者：王彦泓
朝代：明

汤沐无时类水淫，蹒跚坐起笑还颦。佳人未怪肌生粟，烈士何伤腹有鳞。鬻技易售龟手药，论交难得嗜痂人。焉知小疾非佳事，养护疏慵又一春。
病讯
作者：王彦泓
朝代：明

绣被新鸯剩半床，怕拈卮酒怕闻香。
能瘳别恨无灵药，愿驻华姿有禁方。
背冷乍温教女弟，面痕轻舐待萧郎。
悬知坐起新妆淡，另有葵花似嫩黄。
病讯四章
作者：王彦泓
朝代：明

无端娇病减琼姿，正压钿车欲驾时。欹枕避人窥玉镜，擎瓯无力搅银匙。啼多不损横波俊，意热偏令入手迟。知剩别离还少许，偿完从此镇追随。绣被新鸳剩半床，怕拈卮酒怕闻香。能瘳别恨无灵药，愿驻华姿有禁方。背冷乍温教女弟，面痕轻舐待萧郎。悬知乍起新妆淡，只有葵花似嫩黄。浃旬音问阻铜墩，絮语娇啼入梦魂。蜂虿又衔新妒口，蝤蛴还啮旧欢痕。天教通德陪书幌，肯放夷光老苎村。何日下车身似燕，带香和笑到中门。徐淑新题病起书，稍亲膏沐下庭除。一株明玉温泉里，两朵红酥映日初。承露远贻卿和药，避风停唤我持裾。啼绡一幅先封寄，免用灵芸玉唾壶。
病讯四章·其一
作者：王彦泓
朝代：明

无端娇病减琼姿，正压钿车欲驾时。欹枕避人窥玉镜，擎瓯无力搅银匙。啼多不损横波俊，意热偏令入手迟。知剩别离还少许，偿完从此镇追随。
病讯四章·其三
作者：王彦泓
朝代：明

浃旬音问阻铜墩，絮语娇啼入梦魂。蜂虿又衔新妒口，蝤蛴还啮旧欢痕。天教通德陪书幌，肯放夷光老苎村。何日下车身似燕，带香和笑到中门。
病讯四章·其二
作者：王彦泓
朝代：明

绣被新鸳剩半床，怕拈卮酒怕闻香。能瘳别恨无灵药，愿驻华姿有禁方。背冷乍温教女弟，面痕轻舐待萧郎。悬知乍起新妆淡，只有葵花似嫩黄。
病讯四章·其四
作者：王彦泓
朝代：明

徐淑新题病起书，稍亲膏沐下庭除。一株明玉温泉里，两朵红酥映日初。承露远贻卿和药，避风停唤我持裾。啼绡一幅先封寄，免用灵芸玉唾壶。
白山茶插髻甚可观因书二绝
作者：王彦泓
朝代：明

玉茗先生迥出尘，语言无处不清新。琼花风度钗头见，更觉堂名绝可人。第一人簪第一花，风吹花叶雾鬟斜。看来姿韵超天下，当得临川丽句夸。
白山茶插髻甚可观因书二绝·其一
作者：王彦泓
朝代：明

玉茗先生迥出尘，语言无处不清新。琼花风度钗头见，更觉堂名绝可人。
白山茶插髻甚可观因书二绝·其二
作者：王彦泓
朝代：明

第一人簪第一花，风吹花叶雾鬟斜。看来姿韵超天下，当得临川丽句夸。
盈盈
作者：王彦泓
朝代：明

盈盈一翠条，的的望中娇。只恐风飘去，还愁日炙销。迎来才得近，背去又成遥。路转齐回首，飞花咽百劳。
睡起
作者：王彦泓
朝代：明

睡起即尊前，前墀霁魄圆。晚花疏更好，秋鸟静堪怜。风露当歌落，星河向酒悬。宿酲犹未解，于此复陶然。
瞥见（诗本不工存其深恨聊共当泣何忍长歌）
作者：王彦泓
朝代：明

别来清减转多姿，花影长廊瞥见时。双鬓淡烟双袖泪，偎人刚道莫相思。
短别纪言
作者：王彦泓
朝代：明

隔晨不见便凄凄，禁得抛辞一月啼。暗想个人相伫惯，绣裙时复到屏西。寻常意绪任郎猜，肯信全无笑口开。今夕客窗孤烛畔，取侬情味细尝来。拖住征衫泪脸偎，布帆无奈晚风催。谁言暂别休悲怆，薄命能消暂几回。为郎愁绝为郎痴，更怕郎愁不遣知。叮嘱寄书人说向，玉儿欢笑似平时。去信匆匆趁早船，奈无针指寄郎边。亲封几叶秋茶去，好试南泠第一泉。劳生无地不愁叹，酒薄江城客被寒。忆是那娘怜爱处，天涯犹为强加餐。临行记得语依依，莫昵杯觞莫睡迟。幸是不曾消费尽，谨持元样付还伊。
短别纪言·其一
作者：王彦泓
朝代：明

隔晨不见便凄凄，禁得抛辞一月啼。暗想个人相伫惯，绣裙时复到屏西。
短别纪言·其七
作者：王彦泓
朝代：明

临行记得语依依，莫昵杯觞莫睡迟。幸是不曾消费尽，谨持元样付还伊。
短别纪言·其三
作者：王彦泓
朝代：明

拖住征衫泪脸偎，布帆无奈晚风催。谁言暂别休悲怆，薄命能消暂几回。
短别纪言·其二
作者：王彦泓
朝代：明

寻常意绪任郎猜，肯信全无笑口开。今夕客窗孤烛畔，取侬情味细尝来。
短别纪言·其五
作者：王彦泓
朝代：明

去信匆匆趁早船，奈无针指寄郎边。亲封几叶秋茶去，好试南泠第一泉。
短别纪言·其六
作者：王彦泓
朝代：明

劳生无地不愁叹，酒薄江城客被寒。忆是那娘怜爱处，天涯犹为强加餐。
短别纪言·其四
作者：王彦泓
朝代：明

为郎愁绝为郎痴，更怕郎愁不遣知。叮嘱寄书人说向，玉儿欢笑似平时。
砺如索书扇上
作者：王彦泓
朝代：明

白皙专城略有须，凝之原不羡封胡。手推自喜调家婢，头责能容谑姊夫。书问敬通能寄否，琴逢潘岳肯弹无。衰门未有孙郎气，幸免人嫌将种粗。
示晚内四首
作者：王彦泓
朝代：明

磨耗雄心渐已空，十年醇酒妇人中。如今换却看花眼，一事才堪学卧龙。醒即闲行醉不归，看云起早月眠迟。狂踪不待卿垂念，天下男儿睡魇时。所乏唯容语意深，阳朱泣旅获知音。知卿不费闲膏沐，掩却男范好德心。布裳椎髻即无妨，周姥传诗莫记将。解道谢娘飞絮语，任教天壤笑王郎。
示晚内四首·其一
作者：王彦泓
朝代：明

磨耗雄心渐已空，十年醇酒妇人中。如今换却看花眼，一事才堪学卧龙。
示晚内四首·其三
作者：王彦泓
朝代：明

所乏唯容语意深，阳朱泣旅获知音。知卿不费闲膏沐，掩却男范好德心。
示晚内四首·其二
作者：王彦泓
朝代：明

醒即闲行醉不归，看云起早月眠迟。狂踪不待卿垂念，天下男儿睡魇时。
示晚内四首·其四
作者：王彦泓
朝代：明

布裳椎髻即无妨，周姥传诗莫记将。解道谢娘飞絮语，任教天壤笑王郎。
示莲社学人
作者：王彦泓
朝代：明

休恃蒲团坐几春，酒坊淫肆勘才真。吞针始耐调魔女，嚼饭无妨与解人。香瓣价同千世界，莲花轮广百由旬。空王彼岸庄严处，求许枯禅得问津。
秋闺二首
作者：王彦泓
朝代：明

蕙帐轻悬一榻烟，熏香深夜说孤眠。萤辞晓阁灯濡露，雁系秋书字满天。夕照易残如梦暗，微情难掇似丝连。红渠开了骎骎白，剩有芳心向暮年。栏下啼蛄桂影深，凉风吹梦彩云沉。蛾为蜡炬成灰泪，蜂作寒花到死心。阶堕榴红霜碎碎，帘移蕉碧月骎骎。自知卧后清宵细，抱取瑶琴共锦衾。
秋闺二首·其一
作者：王彦泓
朝代：明

蕙帐轻悬一榻烟，熏香深夜说孤眠。萤辞晓阁灯濡露，雁系秋书字满天。夕照易残如梦暗，微情难掇似丝连。红渠开了骎骎白，剩有芳心向暮年。
秋闺二首·其二
作者：王彦泓
朝代：明

栏下啼蛄桂影深，凉风吹梦彩云沉。蛾为蜡炬成灰泪，蜂作寒花到死心。阶堕榴红霜碎碎，帘移蕉碧月骎骎。自知卧后清宵细，抱取瑶琴共锦衾。
空屋·元微之诗有朝辞空屋去
作者：王彦泓
朝代：明

秋屋凝尘暗簟纹，冷风萧瑟动灵裙。床头剩药求医卖，箧底遗香任婢分。痛定更思贫妇叹，才荒犹阙奠妻文。凄凉欲就魂筵醉，把酒相呼泪雨纷。
窥处
作者：王彦泓
朝代：明

窥郎眉眼任郎窥，似喜如羞又怕疑。巧笑正宜花掩映，狂心全被酒扶持。辛勤袖我三年字，取次酬卿十索诗。递与玉彄犀合子，阿娘当面不教知。
端己韬仲斋头谈诗听曲把酒焚香之乐可计日待也先成一诗以坚来约并呈孝先时秋试甫竣
作者：王彦泓
朝代：明

每坐高斋夕阳到，愁悰诗字互相商。清歌听久蛾投烛，家酿尝新蟹就糖。鲭鲊秘传醒酒诀，荔松添撰和香方。如今喜弛交谈禁，定许狂俦尽意狂。
笔工所售有名曰画眉者戏为题咏
作者：王彦泓
朝代：明

写对春山坐卧看，男儿方不负毫端。谁知虎卧龙跳字，不及愁蛾两撇难。
答平陵宋似濂
作者：王彦泓
朝代：明

芳兰竟体总堪怜，宋玉还饶赋几篇。豪士未妨兼妩媚，男儿安在负须髯。高奇嗜酒嵇中散，佻达能歌沈下贤。把臂自然风味合，不关家世是同年。
索居漫书
作者：王彦泓
朝代：明

菊黄时节蟹堪持，谁到萧斋共酒卮。映户花开搴幔早，熏衣香慢下床迟。屏间笑倩人搔背，镜侧闲看婢扫眉。寂寞又添堪贺事，一编抄出剑南诗。
索笑
作者：王彦泓
朝代：明

索笑追欢意不穷，风流日日事重重。人间花草真堪爱，遇著春风尽向东。
纪事
作者：王彦泓
朝代：明

才尝欢味便分携，消瘦沉吟几日疑。只恐爱迷犹有误，莫因明慧更成痴。拚教皓质君前露，忍遣丹心妾自知。底事料伊非薄幸，百般迁就顺人时。惊喜萧郎犯雪归，归期犹未是欢期。人前不敢迎门笑，烛后仍来映柱窥。始信梦魂原有准，已占心诺不轻移。归期悔不宽程限，守到和风霁日时。浓欢将到转忧危，响屧笼灯总未宜。花径有心曾识记，月扉无胆便敲推。狂痴爱我真无谓，放诞缘君勿浪猜。恩分已深羞未减，恼他擎烛觑人时。歇却哦诗敛却狂，洗空心地著欢娘。醉来不敢忘团扇，梦去犹防泄异香。平日性情工戏谑，近来行止学矜庄。虽云见面无多刻，定用闲愁万斛偿。
纪事
作者：王彦泓
朝代：明

月到西南倍可怜，照人双笑影娟娟。擎来始信云非梦，抱定还疑玉是烟。忍把狂欢消此夜，难将辛苦答从前。由来半刻千金值，只得如花一黯然。
纪事·其一
作者：王彦泓
朝代：明

才尝欢味便分携，消瘦沉吟几日疑。只恐爱迷犹有误，莫因明慧更成痴。拚教皓质君前露，忍遣丹心妾自知。底事料伊非薄幸，百般迁就顺人时。
纪事·其三
作者：王彦泓
朝代：明

浓欢将到转忧危，响屧笼灯总未宜。花径有心曾识记，月扉无胆便敲推。狂痴爱我真无谓，放诞缘君勿浪猜。恩分已深羞未减，恼他擎烛觑人时。
纪事·其二
作者：王彦泓
朝代：明

惊喜萧郎犯雪归，归期犹未是欢期。人前不敢迎门笑，烛后仍来映柱窥。始信梦魂原有准，已占心诺不轻移。归期悔不宽程限，守到和风霁日时。
纪事·其四
作者：王彦泓
朝代：明

歇却哦诗敛却狂，洗空心地著欢娘。醉来不敢忘团扇，梦去犹防泄异香。平日性情工戏谑，近来行止学矜庄。虽云见面无多刻，定用闲愁万斛偿。
纪遇
作者：王彦泓
朝代：明

曾向长陵小市行，买花帘下见卿卿。娇嗔不爱同心结，痛惜那拚割臂盟。误逐春风穿别院，怅逢佳月隔重城。含桃一咽寻常事，销断狂魂目乍成。
绝句四首
作者：王彦泓
朝代：明

佳期无奈锁严城，灯火窗扉望里明。难把玉人心事诉，监门不是古侯赢。池边五嫂笑相呼，问要鱼羹契也无。便信船中有桃叶，只因持楫是官奴。卫玠肌肤杜牧神，谢娘诸弟各清真。肯沿绿帻庖人例，人主当筵问主人。出没狂踪数日迷，传讹新事惑深闺。三姨误受君王谑，不道人间有达奚。
绝句四首·其一
作者：王彦泓
朝代：明

佳期无奈锁严城，灯火窗扉望里明。难把玉人心事诉，监门不是古侯赢。
绝句四首·其三
作者：王彦泓
朝代：明

卫玠肌肤杜牧神，谢娘诸弟各清真。肯沿绿帻庖人例，人主当筵问主人。
绝句四首·其二
作者：王彦泓
朝代：明

池边五嫂笑相呼，问要鱼羹契也无。便信船中有桃叶，只因持楫是官奴。
绝句四首·其四
作者：王彦泓
朝代：明

出没狂踪数日迷，传讹新事惑深闺。三姨误受君王谑，不道人间有达奚。
绣佛词
作者：王彦泓
朝代：明

绀黛明金月面开，夜来针指绣如来。持花可为王摩诘，度曲曾随穆善才。无数粉痕沾贝叶，几重心宇印香灰。关情蓦听鹦哥语，掣破经声笑脸回。
续寒词
作者：王彦泓
朝代：明

连旬风雨蜡梅迟，去岁今辰插髻时。特为托人分觅去，城南折得未开枝。新团兽炭净无烟，雪压茶芽雪水煎。一幅画帘遮不住，炉香香出角门边。侍儿簇得满炉红，绣袜罗襦彻底烘。欲起怕寒还又卧，再添宫饼在熏笼。今朝且不戴花冠，非为梳头怕晓寒。最是称心清绝事，幅巾风度雪中看。红柑玉手擘初尝，齼齿微酸蹙黛长。非为夜阑消酒渴，梦回赢得枕前香。香暖柔荑耐剪刀，平安胜字倩郎描。未完一对红如意，尚费来宵烛半条。何处辞枝到小楼，胆瓶深护替花忧。同袍自是风情浅，忍折瓶梅更插头。
续寒词·其一
作者：王彦泓
朝代：明

连旬风雨蜡梅迟，去岁今辰插髻时。特为托人分觅去，城南折得未开枝。
续寒词·其七
作者：王彦泓
朝代：明

何处辞枝到小楼，胆瓶深护替花忧。同袍自是风情浅，忍折瓶梅更插头。
续寒词·其三
作者：王彦泓
朝代：明

侍儿簇得满炉红，绣袜罗襦彻底烘。欲起怕寒还又卧，再添宫饼在熏笼。
续寒词·其二
作者：王彦泓
朝代：明

新团兽炭净无烟，雪压茶芽雪水煎。一幅画帘遮不住，炉香香出角门边。
续寒词·其五
作者：王彦泓
朝代：明

红柑玉手擘初尝，齼齿微酸蹙黛长。非为夜阑消酒渴，梦回赢得枕前香。
续寒词·其六
作者：王彦泓
朝代：明

香暖柔荑耐剪刀，平安胜字倩郎描。未完一对红如意，尚费来宵烛半条。
续寒词·其四
作者：王彦泓
朝代：明

今朝且不戴花冠，非为梳头怕晓寒。最是称心清绝事，幅巾风度雪中看。
续游十二首
作者：王彦泓
朝代：明

又到尊前一笑同，履綦经月断过从。难凭妒女违心语，便策良媒冒险功。独夜有时来好梦，欢筵无暇诉愁衷。火灯鉴妾丹诚在，一掷全呈六博红。浪说鸧鹒疗妒方，笑他邢尹互迷藏。神仙底事私奇服，姊妹犹然忌体香。团扇风流何预嫂，绿翘冤抑况无郎。能将栀子连诗赠，只有徐娘与谢娘。斜背灯光笑眼抛，铜炉酒响荡明胶。柔肠拚与冠缨断，密绪原先履舄交。傅母殷勤心劝进，侍儿佻达语含嘲。此时何止看花宴，旷荡狂情似孟郊。银墙朱卢碧铜铺，个是清溪最小姑。红豆数来夸记曲，熏笼立上试轻躯。羞看董偃庖人服，笑许陈遵侍婢扶。清月照人香雾里，凭谁为写夜游图。细吐微词缓劝酬，口脂香暖流银瓯。杯行醉按红酥手，烛灭狂探软玉钩。出浴睡容梳薄鬓，下帷灯影照含羞。此身合属书生未，记取金梭莫再投。独赴非烟折柬招，房栊楚楚径萧萧。茶炉活火添香炷，菊盎微泉上纸条。夜宴过秋方渐永，卯酣经午未全消。传卿月下为欢诀，小憩黄昏坐彻宵。华筵烛臭恼娇娆，茗碗持听月底箫。清露压衣沾暗麝，凉风吹颊散红潮。佛珠久换金缠臂，斗草新输玉系腰。邻女近裁靴样浅，月明相唤走红桥。严城间阻梦魂通，小市门东更向东。剪烛寄声书草草，背灯弹泪去悤悤。花繁竹暗应迷路，蝶趁莺梢有便风。梅蕊胆瓶看渐减，每朝分插到钗丛。秋扇轻将屈戌敲，小楼窗槛在花梢。绣成枝上将雏鸟，画出花阴捕蝶猫。余语未终嗔姊到，艳词新记妮人钞。偶因背痒闲相就，愿乞神仙手一搔。矮榻幽窗一架书，到来闲适似吾庐。银瓶酒候知寒暖，石鼎茶声辨疾徐。却月晕眉看婢写，斜阳唏发替郎梳。情踪不似阶前叶，肯到秋来日渐疏。矜严入座暗心通，酒力难催赛艳红。睡起髻鬟欹玉燕，欢余灯烬绽金虫。来时夜色霜千瓦，归路寒辉月一弓。有约试香还再到，抱衾先与覆熏笼。清夜能游必慧人，泪垂红烛意堪亲。纸窗窄槛通新月，细蕊疏花验小春。戏掐枣膏添麝火，暗拈瓜子记杯巡。相思怨绝诗难写，却爱弹丝诉得真。
续游十二首·其一
作者：王彦泓
朝代：明

又到尊前一笑同，履綦经月断过从。难凭妒女违心语，便策良媒冒险功。独夜有时来好梦，欢筵无暇诉愁衷。火灯鉴妾丹诚在，一掷全呈六博红。
续游十二首·其七
作者：王彦泓
朝代：明

华筵烛臭恼娇娆，茗碗持听月底箫。清露压衣沾暗麝，凉风吹颊散红潮。佛珠久换金缠臂，斗草新输玉系腰。邻女近裁靴样浅，月明相唤走红桥。
续游十二首·其三
作者：王彦泓
朝代：明

斜背灯光笑眼抛，铜炉酒响荡明胶。柔肠拚与冠缨断，密绪原先履舄交。傅母殷勤心劝进，侍儿佻达语含嘲。此时何止看花宴，旷荡狂情似孟郊。
续游十二首·其九
作者：王彦泓
朝代：明

秋扇轻将屈戌敲，小楼窗槛在花梢。绣成枝上将雏鸟，画出花阴捕蝶猫。余语未终嗔姊到，艳词新记妮人钞。偶因背痒闲相就，愿乞神仙手一搔。
续游十二首·其二
作者：王彦泓
朝代：明

浪说鸧鹒疗妒方，笑他邢尹互迷藏。神仙底事私奇服，姊妹犹然忌体香。团扇风流何预嫂，绿翘冤抑况无郎。能将栀子连诗赠，只有徐娘与谢娘。
续游十二首·其五
作者：王彦泓
朝代：明

细吐微词缓劝酬，口脂香暖流银瓯。杯行醉按红酥手，烛灭狂探软玉钩。出浴睡容梳薄鬓，下帷灯影照含羞。此身合属书生未，记取金梭莫再投。
续游十二首·其八
作者：王彦泓
朝代：明

严城间阻梦魂通，小市门东更向东。剪烛寄声书草草，背灯弹泪去悤悤。花繁竹暗应迷路，蝶趁莺梢有便风。梅蕊胆瓶看渐减，每朝分插到钗丛。
续游十二首·其六
作者：王彦泓
朝代：明

独赴非烟折柬招，房栊楚楚径萧萧。茶炉活火添香炷，菊盎微泉上纸条。夜宴过秋方渐永，卯酣经午未全消。传卿月下为欢诀，小憩黄昏坐彻宵。
续游十二首·其十
作者：王彦泓
朝代：明

矮榻幽窗一架书，到来闲适似吾庐。银瓶酒候知寒暖，石鼎茶声辨疾徐。却月晕眉看婢写，斜阳唏发替郎梳。情踪不似阶前叶，肯到秋来日渐疏。
续游十二首·其十一
作者：王彦泓
朝代：明

矜严入座暗心通，酒力难催赛艳红。睡起髻鬟欹玉燕，欢余灯烬绽金虫。来时夜色霜千瓦，归路寒辉月一弓。有约试香还再到，抱衾先与覆熏笼。
续游十二首·其十二
作者：王彦泓
朝代：明

清夜能游必慧人，泪垂红烛意堪亲。纸窗窄槛通新月，细蕊疏花验小春。戏掐枣膏添麝火，暗拈瓜子记杯巡。相思怨绝诗难写，却爱弹丝诉得真。
续游十二首·其四
作者：王彦泓
朝代：明

银墙朱卢碧铜铺，个是清溪最小姑。红豆数来夸记曲，熏笼立上试轻躯。羞看董偃庖人服，笑许陈遵侍婢扶。清月照人香雾里，凭谁为写夜游图。
自悼
作者：王彦泓
朝代：明

一片愁声四壁虫，劳劳鱼目五更钟。自知荀粲年华促，已分崔郊智画穷。灵药几时分月姊，绨袍端欲借天公。空堂泣下无人会，羞向瑟琶问吉凶。
舟行书所见二首
作者：王彦泓
朝代：明

一溪烟柳自阴森，落照斜明屋角金。果实带生趋晓市，禾苗忍死待秋霖。庸医入座摊经诀，宦女离村换语音。独有客衣寒未赎，临风愁听晚来砧。竟月愁眉始一伸，乍亲烟水离嚣尘。柳桥日淡闻黄鸟，荻浦潮回举白鳞。云树总为诗送料，溪山翻与画传神。此中可卜诛茅地，那得张融与结邻。
舟行书所见二首·其一
作者：王彦泓
朝代：明

一溪烟柳自阴森，落照斜明屋角金。果实带生趋晓市，禾苗忍死待秋霖。庸医入座摊经诀，宦女离村换语音。独有客衣寒未赎，临风愁听晚来砧。
舟行书所见二首·其二
作者：王彦泓
朝代：明

竟月愁眉始一伸，乍亲烟水离嚣尘。柳桥日淡闻黄鸟，荻浦潮回举白鳞。云树总为诗送料，溪山翻与画传神。此中可卜诛茅地，那得张融与结邻。
花下
作者：王彦泓
朝代：明

未必春工一夕移，杏花清减夜来姿。可知颜色关人处，正在红消欲白时。
花烛诗
作者：王彦泓
朝代：明

四月春蚕已剥绵，困人风日嫁人天。不知织就鸳鸯锦，废却如花几夜眠。
苦冗兼叹失仆
作者：王彦泓
朝代：明

春残未有醉工夫，尘冗何曾半日无。伴客茶浆真水厄，欠人书牍似金逋。应门妄想林宗辈，恋主惭无颖士奴。茗事亲操差不恶，蒲葵扇子竹根炉。
菰川纪游用元白体
作者：王彦泓
朝代：明

一队明妆拥碧油，罗衣风影照溪流。郊原紫翠今秋早，亭馆青红近日修。谢女捉将团扇出，潘郎扶得板舆游。司香侍史携犀合，卷袖厨娘用玉钩。彩胜虫鱼工剪刻，牙盘橙笋细雕镂。绯桃布席苔侵袜，银鹿移琴柳拂头。萍景波中抛果核，桐阴石上置茶瓯。纵横一榻陈箫管，历乱三巡送酒筹。捧砚久知荑玉冷，擎觞兼度眼波秋。唾花落点鱼争竞，髻蕊烘香蝶逗遛。临水偶来同倚槛，隔花何路可登楼。殷勤子敬能持楫，佻达齐姬欲荡舟。何处雪檐期射鸟，此时河岸似牵牛。青莎径软鞋踪浅，紫桂堂深浴室幽。小院竹凉清枕簟，疏窗松荫暗棋楸。笺纨就手巾箱取，细翠随身镜匣收。归路别穿红叶径，同袍犹隔白苹洲。也知重向灯前见，难诉佳游一段愁。
薄暮独吟
作者：王彦泓
朝代：明

烟墀搔首晚天青，夕照墙根写瘦形。逝者命同风剪烛，怜人心碎雨淋铃。酒鎗近日都调药，歌婢新来与诵经。明月满城箫鼓夜，闭门愁绝卧空庭。
藤村旧游二首
作者：王彦泓
朝代：明

重奠麻筵一束刍，往来曾此醉茱萸。未能默记书千箧，空忆通灵画一厨。座上琴亡悲子敬，家中砚去吊林逋。铜台泪眼犹西望，分得名香在也无。金锁横衔废苑门，水亭窗槛半沉沦。铜钉换醉供群竖，花桨为樵给四邻。碧甃晒余高凤麦，画廊堆遍买臣薪。羊昙哭罢无人问，泪墨难题满壁尘。
藤村旧游二首·其一
作者：王彦泓
朝代：明

重奠麻筵一束刍，往来曾此醉茱萸。未能默记书千箧，空忆通灵画一厨。座上琴亡悲子敬，家中砚去吊林逋。铜台泪眼犹西望，分得名香在也无。
藤村旧游二首·其二
作者：王彦泓
朝代：明

金锁横衔废苑门，水亭窗槛半沉沦。铜钉换醉供群竖，花桨为樵给四邻。碧甃晒余高凤麦，画廊堆遍买臣薪。羊昙哭罢无人问，泪墨难题满壁尘。
行过昆陵，唐云客诸人各赓前韵见赠，把酒临歧，勉以壮夫之事，豪篇丽句遂满行箱，醉诵醒吟，忘其寥落，辄私赋一章
作者：王彦泓
朝代：明

五叠悲歌慰寂寥，感君情暖胜绨袍。忽惊郭璞贻明锦，那羡王祥得佩刀。客路山形同剑锷，坐中心事似波涛。此生拟一酬知遇，敢向秋风泣二毛。
衢州见桔树累累
作者：王彦泓
朝代：明

笑蹙长蛾熨齿酸，酒阑常记手掺掺。车边碧树垂朱颗，谁为天涯寄合欢。
补前杂遗三章
作者：王彦泓
朝代：明

病骨真成验两方，呻吟灯背和啼螀。凝尘落叶无妻院，乱帙残香独客床。附赘不嫌如巨瓠，徒痈安忍累枯肠。唯应三复南华语，鉴井跰跹是药王。钝根端不受针砭，抛掷秋光病久淹。晚叶倚风敲暗牖，寒光依月写空帘。卧成小赋酬书架，暗诵佳铭赠药奁。敢议登临山水事，几时行散到茅檐。旋起经行旋醉眠，已拚萧澹送余年。留宾晚食烹初韭，听妾长斋读妙莲。法雨洒除疮有祟，尘情割尽病成仙。从今云粉何须服，止学天台白骨禅。
补前杂遗三章·其一
作者：王彦泓
朝代：明

病骨真成验两方，呻吟灯背和啼螀。凝尘落叶无妻院，乱帙残香独客床。附赘不嫌如巨瓠，徒痈安忍累枯肠。唯应三复南华语，鉴井跰跹是药王。
补前杂遗三章·其三
作者：王彦泓
朝代：明

旋起经行旋醉眠，已拚萧澹送余年。留宾晚食烹初韭，听妾长斋读妙莲。法雨洒除疮有祟，尘情割尽病成仙。从今云粉何须服，止学天台白骨禅。
补前杂遗三章·其二
作者：王彦泓
朝代：明

钝根端不受针砭，抛掷秋光病久淹。晚叶倚风敲暗牖，寒光依月写空帘。卧成小赋酬书架，暗诵佳铭赠药奁。敢议登临山水事，几时行散到茅檐。
训婢
作者：王彦泓
朝代：明

收书拂扇叠诗笺，敌得灵光赋一篇。浴砚定须频换水，炙香宜令慢生烟。未妨帘下窥侯白，只莫泥中恼郑玄。休厌酒阑亲涤缶，卓文君也在垆边。
记永诀时语四首俱出亡者口中聊为谐叙成句耳
作者：王彦泓
朝代：明

病眠常自断炊烟，旷废苹蘩十二年。侍奉姑嫜多阙略，敢劳捐赐饭含钱。白苧秋衫自纺成，十年簪髻嫁时荆。愧因买药金珠尽，浪负人间侠女名。爷娘茶食福难消，只剩灵筵一椀浇。心性自甘贫薄惯，不烦频送纸钱烧。三年侍疾不辞勤，药碗炉熏仗阿云。诀别赠言唯自爱，开箱留赐一拖裙。
记永诀时语四首俱出亡者口中聊为谐叙成句耳·其一
作者：王彦泓
朝代：明

病眠常自断炊烟，旷废苹蘩十二年。侍奉姑嫜多阙略，敢劳捐赐饭含钱。
记永诀时语四首俱出亡者口中聊为谐叙成句耳·其三
作者：王彦泓
朝代：明

爷娘茶食福难消，只剩灵筵一椀浇。心性自甘贫薄惯，不烦频送纸钱烧。
记永诀时语四首俱出亡者口中聊为谐叙成句耳·其三
作者：王彦泓
朝代：明
体裁：七言绝句

爷娘茶食福难消，只剩灵筵一碗浇。心性自甘贫薄惯，不烦频送纸钱烧。
记永诀时语四首俱出亡者口中聊为谐叙成句耳·其二
作者：王彦泓
朝代：明

白苧秋衫自纺成，十年簪髻嫁时荆。愧因买药金珠尽，浪负人间侠女名。
记永诀时语四首俱出亡者口中聊为谐叙成句耳·其四
作者：王彦泓
朝代：明

三年侍疾不辞勤，药碗炉熏仗阿云。诀别赠言唯自爱，开箱留赐一拖裙。
记言
作者：王彦泓
朝代：明

寒宵挨暖瘦身材，情语丁宁有百回。更倩檀郎语端的，可君心处为何来。
访叔叔闻郊墅
作者：王彦泓
朝代：明

几度披萝独访君，醉吟醒读隔篱闻。白杨废圃鸦千点，绿水闲门鸭一群。肯屑汉宫金买赋，拟寻萧寺冢埋文。聊堪自悦难持赠，淡宕新诗似白云。
访孝先韬仲龙山精合即事
作者：王彦泓
朝代：明

萧寂空山与性宜，那知闺阁有调饥。过从老衲花深处，递进羁孤月好时。笑甚不妨杯没帻，谈余赢得饭成糜。经书只办三余了，未碍春园乍一窥。剪取春山入草堂，窗棂疏洁闭浓香。画来丘壑才相称，到咏襟情所独长。五夜烟煤疑佛卧，六时螺鼓笑僧忙。下帏不踏空庭月，辜负瑶阶似截肪。
访孝先韬仲龙山精合即事·其一
作者：王彦泓
朝代：明

萧寂空山与性宜，那知闺阁有调饥。过从老衲花深处，递进羁孤月好时。笑甚不妨杯没帻，谈余赢得饭成糜。经书只办三余了，未碍春园乍一窥。
访孝先韬仲龙山精合即事·其二
作者：王彦泓
朝代：明

剪取春山入草堂，窗棂疏洁闭浓香。画来丘壑才相称，到咏襟情所独长。五夜烟煤疑佛卧，六时螺鼓笑僧忙。下帏不踏空庭月，辜负瑶阶似截肪。
试后归舟杂兴
作者：王彦泓
朝代：明

出院身轻笑解绦，茶炉书市独游遨。童窥米尽慵愈甚，客觉瓶空饮不豪。摘去旋生新白发，赎来重典旧蓝袍。频年自笑干时拙，博得江城就蟹螯。移樯柳外游鸣蜩，自课抄书日几条。地主赠行虾与扇，船丁炊具蛙为瓢。频煎疟药承新露，欲泼真茶俟早潮。俗客不来幽事办，病夫无意动归桡。
试后归舟杂兴·其一
作者：王彦泓
朝代：明

出院身轻笑解绦，茶炉书市独游遨。童窥米尽慵愈甚，客觉瓶空饮不豪。摘去旋生新白发，赎来重典旧蓝袍。频年自笑干时拙，博得江城就蟹螯。
试后归舟杂兴·其二
作者：王彦泓
朝代：明

移樯柳外游鸣蜩，自课抄书日几条。地主赠行虾与扇，船丁炊具蛙为瓢。频煎疟药承新露，欲泼真茶俟早潮。俗客不来幽事办，病夫无意动归桡。
试笔
作者：王彦泓
朝代：明

自笑猖狂浪得名，吟笺犹未破新正。新欢到手身难暇，尤物当前命易轻。闺阁裙衫争雪色，比邻丝管斗春声。诗家窠臼宜翻洗，人日慵拈薛道衡。
读孝先禊日诗因赠
作者：王彦泓
朝代：明

两纸新书楔日题，莫愁哦讽露琼犀。通怀不作杨彪瘦，与故那令束皙迷。道上客休歌薤露，座中吾愧读雌霓。兰亭尚逊君超绝，为说彭殇未易齐。
读樊川集
作者：王彦泓
朝代：明

分司非为紫云留，三绾银符只醉游。饱看花丛意寥落，晚投笺记乞湖州。
豪筵即事
作者：王彦泓
朝代：明

语鸟名花粤海供，平泉歌舞甲城中。何家食箸无黄颔，赵氏眠茵有绿熊。灯烛乱疑星陨雨，椒兰飘似雾从风。迷楼别有堪迷处，螓首蛾眉院院同。
贫甚戏书示所近
作者：王彦泓
朝代：明

尘情端不上娇颦，瀹茗皆为一笑真。膏粉末饶宜主费，琴书偏泥长卿贫。风流不载钱愚论，仙艳真非火食人。看待倾城无长物，半帘烟月影秋筠。
贫遣
作者：王彦泓
朝代：明

愁中白日费销磨，酒畔棋边是处过。杜牧看花当意少，元稹吟草断肠多。谁知沉饮非荒宴，聊寄孤怀与啸歌。安得暂酬心恨了，芒鞋擎钵一头陀。纵未能狂已胜痴，与僧闲说与儿嬉。牵萝岂有珠堪卖，折桂仍无玉可炊。千载孰知回择菜，三年无复妇蒸藜。秋来始拟今宵醉，远客还书有一鸱。
贫遣·其一
作者：王彦泓
朝代：明

愁中白日费销磨，酒畔棋边是处过。杜牧看花当意少，元稹吟草断肠多。谁知沉饮非荒宴，聊寄孤怀与啸歌。安得暂酬心恨了，芒鞋擎钵一头陀。
贫遣·其二
作者：王彦泓
朝代：明

纵未能狂已胜痴，与僧闲说与儿嬉。牵萝岂有珠堪卖，折桂仍无玉可炊。千载孰知回择菜，三年无复妇蒸藜。秋来始拟今宵醉，远客还书有一鸱。
贺生文战不利愤懑悲骚托之好内以自发摅竟得疾不起比余再过其居凄凉触目即所最欢昵者亦不复在燕子楼矣因怅然书其壁上
作者：王彦泓
朝代：明

翔龙折翼性难驯，判向柔乡顿此身。奇药剩堪娱一夕，同栏何止浴三人。当时缥帙香沾粉，此日麻筵饭杂尘。欲觅窈娘重问讯，凤窠飞散别枝春。花间歌酒旧同群，烂熳风情独数君。寝次故持欢镜照，病馀犹出异香分。谁知国士终埋玉，早见神娥尽变云。今日席间谁认得，旧时家令沈休文。
贺生文战不利愤懑悲骚托之好内以自发摅竟得疾不起比余再过其居凄凉触目即所最欢昵者亦不复在燕子楼矣因怅然书其壁上·其一
作者：王彦泓
朝代：明
体裁：七言律诗

翔龙折翼性难驯，判向柔乡顿此身。奇药剩堪娱一夕，同栏何止浴三人。当时缥帙香沾粉，此日麻筵饭杂尘。欲觅窈娘重问讯，凤窠飞散别枝春。
贺生文战不利愤懑悲骚托之好内以自发摅竟得疾不起比余再过其居凄凉触目即所最欢昵者亦不复在燕子楼矣因怅然书其壁上·其二
作者：王彦泓
朝代：明

花间歌酒旧同群，烂熳风情独数君。寝次故持欢镜照，病馀犹出异香分。谁知国士终埋玉，早见神娥尽变云。今日席间谁认得，旧时家令沈休文。
赋得别梦依依到谢家八首
作者：王彦泓
朝代：明

名花偏作隔墙枝，爱影怜声入手迟。门第敢言非道蕴，才情端喜是芳姿。桃边未许裙题字，柳下曾将带乞诗。今日眼波微动处，半通商略半矜持。惊喜冰颜一笑开，投梭时节已怜才。持裙暂肯临风住，刬袜还期映月来。沉水待烘欢夕座，真茶留瀹到时杯。书生金石心肠在，不借裁诗十字媒。月照幽期分外圆，无才愁赋定情篇。引开笑语欢初洽，逼出风情态转妍。略晓管弦嗔姊荐，乍回灯影恣人怜。狂生浪说心如渴，却到良宵不肯眠。内家来看晓妆成，坐次推排让客卿。记到竹林曾识面，为翻花样久知名。语音略别东西宅，梳掠无分内外城。敢道向郎恩分浅，同群女伴尚关情。天壤王郎嗜好奇，能将野鹜压家鸡。花前密咒添香火，酒后柔肠著絮泥。宋祎昔为金谷女，绛仙曾是玉工妻。无妨暂属尘凡对，不过才人定也迷。朱箔纱空画舫轻，月明波上载卿卿。尊前绰约身如燕，帐底朦胧语是莺。绛烛婢吹香未烬，卖花人唤梦初惊。颓鬟未拢凭栏久，偶爱跳鱼拨剌声。为有冲烟犯月郎，矜严标格渐成狂。何当白玉莲花盏，更带红鸾冶袖香。慧绝眼波频送语，喜来巾帔总飘扬。温柔乡里留欢住，不放情人到醉乡。爱咏无题定有题，宋墙东畔谢楼西。封来泪点红犹湿，剪后香丝绿未齐。共被拥将宜主暖，闲床抛得阿侯啼。风流韵事堪描处，却到含毫思转迷。
赋得别梦依依到谢家八首·其一
作者：王彦泓
朝代：明

名花偏作隔墙枝，爱影怜声入手迟。门第敢言非道蕴，才情端喜是芳姿。桃边未许裙题字，柳下曾将带乞诗。今日眼波微动处，半通商略半矜持。
赋得别梦依依到谢家八首·其七
作者：王彦泓
朝代：明

为有冲烟犯月郎，矜严标格渐成狂。何当白玉莲花盏，更带红鸾冶袖香。慧绝眼波频送语，喜来巾帔总飘扬。温柔乡里留欢住，不放情人到醉乡。
赋得别梦依依到谢家八首·其三
作者：王彦泓
朝代：明

月照幽期分外圆，无才愁赋定情篇。引开笑语欢初洽，逼出风情态转妍。略晓管弦嗔姊荐，乍回灯影恣人怜。狂生浪说心如渴，却到良宵不肯眠。
赋得别梦依依到谢家八首·其二
作者：王彦泓
朝代：明

惊喜冰颜一笑开，投梭时节已怜才。持裙暂肯临风住，刬袜还期映月来。沉水待烘欢夕座，真茶留瀹到时杯。书生金石心肠在，不借裁诗十字媒。
赋得别梦依依到谢家八首·其五
作者：王彦泓
朝代：明

天壤王郎嗜好奇，能将野鹜压家鸡。花前密咒添香火，酒后柔肠著絮泥。宋祎昔为金谷女，绛仙曾是玉工妻。无妨暂属尘凡对，不过才人定也迷。
赋得别梦依依到谢家八首·其八
作者：王彦泓
朝代：明

爱咏无题定有题，宋墙东畔谢楼西。封来泪点红犹湿，剪后香丝绿未齐。共被拥将宜主暖，闲床抛得阿侯啼。风流韵事堪描处，却到含毫思转迷。
赋得别梦依依到谢家八首·其六
作者：王彦泓
朝代：明

朱箔纱空画舫轻，月明波上载卿卿。尊前绰约身如燕，帐底朦胧语是莺。绛烛婢吹香未烬，卖花人唤梦初惊。颓鬟未拢凭栏久，偶爱跳鱼拨剌声。
赋得别梦依依到谢家八首·其四
作者：王彦泓
朝代：明

内家来看晓妆成，坐次推排让客卿。记到竹林曾识面，为翻花样久知名。语音略别东西宅，梳掠无分内外城。敢道向郎恩分浅，同群女伴尚关情。
赋得隔水楼高
作者：王彦泓
朝代：明

一寸心期百尺楼，明河界作两边秋。移开月扇朝云出，掩过银屏夜月收。鬓态易迷花影乱，衣香暗接水光浮。残阳没后寒灯小，各自垂帘背雨愁。
赠云客
作者：王彦泓
朝代：明

不为郎归不卷帘，碧莎春砌步纤纤。长裙书带同心结，斗帐歌声刮骨盐。险约最欢来意外，沉忧难讳到眉尖。斜阳欲度梅梢尽，才向红窗拂镜奁。
赠冯元甫
作者：王彦泓
朝代：明

浊醑倾罢奈愁何，客有冯驩慰放歌。伏枥志偿燕市价，困鲸羞借楚江波。更薪灭灶鸿应少，集菀辞枯鸟更多。肝胆只君堪付托，为抽心铁一横磨。
赠君锡即用其韵兼有以勉之
作者：王彦泓
朝代：明

珍重闲情肯浪痴，一回踪迹几回思。目成歌席先偷笑，泪尽离衫未解携。此日碧桃三度窃，何处琼树一枝移。怜君正在花秾处，莫到成阴却恨迟。
赠妙音尼本白下歌姬，新披剃于阳羡山中
作者：王彦泓
朝代：明

散朗万情回不群，翠鬟判得一緺云。钗钿脱奉旃檀座，纨绮裁装贝叶文。茗碗近添禅悦味，舞衫新换戒香熏。潮音梵唱声清妙，旧曲如今不耐闻。
赠康元始归试云间
作者：王彦泓
朝代：明

碧水东风雨脚斜，暮春离客似离家。牛腰诗卷青舟载，龙腹才名白社夸。
赠所欢
作者：王彦泓
朝代：明

嚼花吹叶弄妆迟，笑把花枝唱竹枝。千蝶帐深萦午梦，九雏钗重困春笄。人夸艳极偏耽静，天遣情多莫讳痴。嫁得书生不无谓，缠头只索断肠诗。
赠端己时湘云在座
作者：王彦泓
朝代：明

淡月帘栊画烛筵，燕台佳句柳枝怜。香盘腻发春云湿，酒入寒肌夜玉怜。眼媚暗流灯影外，唤声低彻枕函边。湘君一夕啼多少，染得衾斑似竹鲜。
赠龚君瑞
作者：王彦泓
朝代：明

闭户翻书有几车，青灯深夜映窗纱。半帘蕉雨时飘砚，一砌松风静煮茶。笔阵战酣蚕食叶，文心磨洗铁沉沙。今朝试向溪头步，几树疏梅尽著花。
踏春词偕云客孝先韬仲作
作者：王彦泓
朝代：明

女伴相呼早，春寒懒下床。檀郎侍梳洗，阿母简衣裳。爱影频看镜，回身暂进房。偶因裙带换，忘却紫罗囊。何必花堪赏，平芜绿可怜。香轮逢郑旦，金弹逐韩嫣。船近桃根泊，裙来柳下湔。自缘愁绪乱，风景恶相牵。小径横斜去，经过绿水园。园丁劳指点，邻女喜寒暄。薄雪凝阴榭，低枝压短垣。同行莫攀折，赢得糁衣繁。何处堪携手，南塘碧树边。有心同皎日，无胆似非烟。暗影乌龙觉，乖音鸩鸟传。匆匆拣不尽，当面付红笺。孀艳松根哭，重泉听得无。野风吹缟袂，坟草溅啼珠。出郭初迷路，回房定向隅。伤心蝼蚁穴，命薄不前驱。画壁前朝寺，阴森夹径松。偶来双骑白，时度一衫红。脱钏供香像，悬翻绣毒龙。那堪歌舞席，近在讲堂东。风日薰南浦，魂消瑟瑟波。被留青翰宿，香待博山过。幽意春前积，佳游水上多。从来悲喜并，牛女在明河。鸂鶒斜飞处，云阴日半塘。渔郎歌倚棹，蚕妾笑提筐。鬓湿簪花露，裙沾斗草香。同行暂犹好，归路莫嫌长。卸却吴绫重，宽衫奈瘦何。偶随啼鸟听，竟踏落花过。玛瑙春云寺，胭脂夕照坡。画船何处去，烟外响吴歌。锁钥岩城早，难拚是夕晖。水心初潋潋，楼角更依依。蹋鞠争先入，胡琴落后归。不妨南市过，月下独来稀。
踏春词偕云客孝先韬仲作·其一
作者：王彦泓
朝代：明

女伴相呼早，春寒懒下床。檀郎侍梳洗，阿母简衣裳。爱影频看镜，回身暂进房。偶因裙带换，忘却紫罗囊。
踏春词偕云客孝先韬仲作·其七
作者：王彦泓
朝代：明

风日薰南浦，魂消瑟瑟波。被留青翰宿，香待博山过。幽意春前积，佳游水上多。从来悲喜并，牛女在明河。
踏春词偕云客孝先韬仲作·其三
作者：王彦泓
朝代：明

小径横斜去，经过绿水园。园丁劳指点，邻女喜寒暄。薄雪凝阴榭，低枝压短垣。同行莫攀折，赢得糁衣繁。
踏春词偕云客孝先韬仲作·其九
作者：王彦泓
朝代：明

卸却吴绫重，宽衫奈瘦何。偶随啼鸟听，竟踏落花过。玛瑙春云寺，胭脂夕照坡。画船何处去，烟外响吴歌。
踏春词偕云客孝先韬仲作·其二
作者：王彦泓
朝代：明

何必花堪赏，平芜绿可怜。香轮逢郑旦，金弹逐韩嫣。船近桃根泊，裙来柳下湔。自缘愁绪乱，风景恶相牵。
踏春词偕云客孝先韬仲作·其五
作者：王彦泓
朝代：明

孀艳松根哭，重泉听得无。野风吹缟袂，坟草溅啼珠。出郭初迷路，回房定向隅。伤心蝼蚁穴，命薄不前驱。
踏春词偕云客孝先韬仲作·其八
作者：王彦泓
朝代：明

鸂鶒斜飞处，云阴日半塘。渔郎歌倚棹，蚕妾笑提筐。鬓湿簪花露，裙沾斗草香。同行暂犹好，归路莫嫌长。
踏春词偕云客孝先韬仲作·其六
作者：王彦泓
朝代：明

画壁前朝寺，阴森夹径松。偶来双骑白，时度一衫红。脱钏供香像，悬翻绣毒龙。那堪歌舞席，近在讲堂东。
踏春词偕云客孝先韬仲作·其十
作者：王彦泓
朝代：明

锁钥岩城早，难拚是夕晖。水心初潋潋，楼角更依依。蹋鞠争先入，胡琴落后归。不妨南市过，月下独来稀。
踏春词偕云客孝先韬仲作·其四
作者：王彦泓
朝代：明

何处堪携手，南塘碧树边。有心同皎日，无胆似非烟。暗影乌龙觉，乖音鸩鸟传。匆匆拣不尽，当面付红笺。
车中再赠
作者：王彦泓
朝代：明

坐郎兜里泪相看，双箸垂痕舐不干。橄榄味前偏耐守，蔗竿甜后却轻拚。婴年弄玉言犹在，嫁日量珠事匪难。归到乱红争笑处，可能远念缟梅寒。舆马频催日渐西，犹贪一刻把柔荑。愁颜几日花吹雨，欢绪从今絮堕泥。举盏未歌先哽咽，凭鞍欲语更凄迷。无聊寄倩桃根姊，一换离鸾梦里啼。
车中再赠·其一
作者：王彦泓
朝代：明

坐郎兜里泪相看，双箸垂痕舐不干。橄榄味前偏耐守，蔗竿甜后却轻拚。婴年弄玉言犹在，嫁日量珠事匪难。归到乱红争笑处，可能远念缟梅寒。
车中再赠·其二
作者：王彦泓
朝代：明

舆马频催日渐西，犹贪一刻把柔荑。愁颜几日花吹雨，欢绪从今絮堕泥。举盏未歌先哽咽，凭鞍欲语更凄迷。无聊寄倩桃根姊，一换离鸾梦里啼。
载送孝先往龙山时殇玉树同人为之悼绝孝先洒然也
作者：王彦泓
朝代：明

庭院松风类隐居，晨昏钟梵绕精庐。自知灵运前成佛，谁笑康成后挟书。浮世本无堪喜恨，高人未易可亲疏。情钟我辈难忘处，悟却楞伽尽扫除。
过妇家有感
作者：王彦泓
朝代：明

谢家重见缟衣郎，群婢相看掩泪光。特送伤心小甥女，绕身啼唤觅姨娘。归宁去日泪痕浓，锁却妆楼第二重。空剩一行遗墨在，丙寅十月十三封。
过妇家有感·其一
作者：王彦泓
朝代：明

谢家重见缟衣郎，群婢相看掩泪光。特送伤心小甥女，绕身啼唤觅姨娘。
过妇家有感·其二
作者：王彦泓
朝代：明

归宁去日泪痕浓，锁却妆楼第二重。空剩一行遗墨在，丙寅十月十三封。
连日醉游用孝先禊日韵二首
作者：王彦泓
朝代：明

风情浪拟杜司勋，烂熳狂踪远近闻。泼翠岩峦三代器，艳新花鸟六朝文。那辞蜀洒扶头醉，为伴湘兰竟体芬。任是春城能火禁，退红香焙定须焚。闲看缟髻笑青枫，亦有红氍坐药丛。画舫帘衣凭雪藕，玉筝弦索见春葱。才人履屐能俱妙，贵客林亭惜未工。自是昔贤情调浅，风流争肯受诗穷。
连日醉游用孝先禊日韵二首·其一
作者：王彦泓
朝代：明

风情浪拟杜司勋，烂熳狂踪远近闻。泼翠岩峦三代器，艳新花鸟六朝文。那辞蜀洒扶头醉，为伴湘兰竟体芬。任是春城能火禁，退红香焙定须焚。
连日醉游用孝先禊日韵二首·其二
作者：王彦泓
朝代：明

闲看缟髻笑青枫，亦有红氍坐药丛。画舫帘衣凭雪藕，玉筝弦索见春葱。才人履屐能俱妙，贵客林亭惜未工。自是昔贤情调浅，风流争肯受诗穷。
述妇病怀
作者：王彦泓
朝代：明

琉璃调药自看煎，尽日松涛小榻边。慵唤侍儿凭响板，鹦哥传出翠帘前。闷拈叶子强寻欢，自觉双银约指宽。阿母无聊听卜命，脱将跳脱觅人看。消渴还愁骨亦消，玩冰衔玉总无憀。春来泼尽如泉泪，病肺除非引泪浇。文茵龙脑睡来闻，懒著前春染麝裙。谁识病来颠倒想，爱香人却怕香熏。瘦质浑成笋一竿，隔衾犹自见巑岏。平生守礼自谦畏，不受荀郎熨体寒。难凭银叶镇心惊，侍女床前不敢行。无奈药炉初欲沸，梦中已作殷雷声。一勺清浆价一金，驻颜难恃紫团参。头花臂钏看看尽，卖到当年结发簪。娇痴稚女最关情，新读毛诗一半生。忍死看他成长去，喘丝亲训两三声。汤药亲尝子妇该，云泥悬绝事堪哀。自知病骨轻如草，莫望尚书嫁女来。更无兄妹与差肩，辜负叩劳阿母怜。嘱向薄情狂婿道，为加恭敬倍从前。谢绝妖巫罢祷祈，不将性命媚神祇。刻肌冤苦伤心痛，病者年来细得知。前路无涯爱有涯，一心趋向妙莲花。眼前眷属休悲恋，九品同生也一家。
述妇病怀·其一
作者：王彦泓
朝代：明

琉璃调药自看煎，尽日松涛小榻边。慵唤侍儿凭响板，鹦哥传出翠帘前。
述妇病怀·其七
作者：王彦泓
朝代：明

一勺清浆价一金，驻颜难恃紫团参。头花臂钏看看尽，卖到当年结发簪。
述妇病怀·其三
作者：王彦泓
朝代：明

消渴还愁骨亦消，玩冰衔玉总无憀。春来泼尽如泉泪，病肺除非引泪浇。
述妇病怀·其九
作者：王彦泓
朝代：明

汤药亲尝子妇该，云泥悬绝事堪哀。自知病骨轻如草，莫望尚书嫁女来。
述妇病怀·其二
作者：王彦泓
朝代：明

闷拈叶子强寻欢，自觉双银约指宽。阿母无聊听卜命，脱将跳脱觅人看。
述妇病怀·其五
作者：王彦泓
朝代：明

瘦质浑成笋一竿，隔衾犹自见巑岏。平生守礼自谦畏，不受荀郎熨体寒。
述妇病怀·其八
作者：王彦泓
朝代：明

娇痴稚女最关情，新读毛诗一半生。忍死看他成长去，喘丝亲训两三声。
述妇病怀·其六
作者：王彦泓
朝代：明

难凭银叶镇心惊，侍女床前不敢行。无奈药炉初欲沸，梦中已作殷雷声。
述妇病怀·其十
作者：王彦泓
朝代：明

更无兄妹与差肩，辜负叩劳阿母怜。嘱向薄情狂婿道，为加恭敬倍从前。
述妇病怀·其十一
作者：王彦泓
朝代：明

谢绝妖巫罢祷祈，不将性命媚神祇。刻肌冤苦伤心痛，病者年来细得知。
述妇病怀·其十二
作者：王彦泓
朝代：明

前路无涯爱有涯，一心趋向妙莲花。眼前眷属休悲恋，九品同生也一家。
述妇病怀·其四
作者：王彦泓
朝代：明

文茵龙脑睡来闻，懒著前春染麝裙。谁识病来颠倒想，爱香人却怕香熏。
追和唐女冠鱼玄机十二韵
作者：王彦泓
朝代：明

闺门文采羡玄耽，更有青溪妹第三。生小不窥青琐合，家常希换白单衫。钗梁风定虫犹颤，裙衩花深蝶竞衔。雅谑引经推郑婢，狂诗送抱想吴男。红儿诗里欢兼恨，素女图前笑带惭。想见隔屏声矻矻，似闻昵枕诉諵諵。加餐意托琉璃匕，寄札愁凭玳瑁篸。岂有鹊头能助忆，愿为鸡舌与君含。遥猜踪影心先妒，未接言辞性已谙。体自生香防姊觉，眉能为语任郎参。发光可鉴千盘滑，唇味如饴一啮甘。记得那时偷近处，唾绒红点碧窗南。
追忆
作者：王彦泓
朝代：明

万叠伤心露浅颦，唇朱欲动更逡巡。休论笑眼生花处，一段愁光眤煞人。
送云客赴春官
作者：王彦泓
朝代：明

吟坛饮社共髫年，互语闲情登几联。我已荷衫卸拘束，君今芸阁伫摩编。才华淡写宫眉妩，标格平趋国步妍。预想捷书春夜到，玉人喧笑画屏前。风光踪迹记当年，偷和刘郎六忆篇。只说朝云贫梦楚，那看暮雨逼游燕。行箱手叠千重字，别路香分一袖烟。书就汉城晁董策，从今不负薛涛笺。
送云客赴春官·其一
作者：王彦泓
朝代：明

吟坛饮社共髫年，互语闲情登几联。我已荷衫卸拘束，君今芸阁伫摩编。才华淡写宫眉妩，标格平趋国步妍。预想捷书春夜到，玉人喧笑画屏前。
送云客赴春官·其二
作者：王彦泓
朝代：明

风光踪迹记当年，偷和刘郎六忆篇。只说朝云贫梦楚，那看暮雨逼游燕。行箱手叠千重字，别路香分一袖烟。书就汉城晁董策，从今不负薛涛笺。
送五叔父北上兼和来韵
作者：王彦泓
朝代：明

狂澜文运已多年，正赖如椽力挽牵。金马故为家旧物，火牛频遇圣朝怜。吾宗自爱诗传钵，臣叔尤耽易绝编。堪报先公还一事，表章经学御筵前。
送友人同游岳寺以昨醉为辞戏柬促之
作者：王彦泓
朝代：明

礼佛无妨带宿酲，定知开士不容嗔。侬耽早韭卿耽妇，等是周颙一辈人。
送阮逸孺之塞外逸孺故诸生忽有从军之志
作者：王彦泓
朝代：明

湖海元龙气不除，悲歌宁为食无鱼。厌看博士租驴券，奋读匈奴缚马书。天子自欣栽苜蓿，秀才何暇恋菰芦。毛锥不必轻投却，会向燕然一展舒。
送陈兰陔作令衡阳时方有弄璋之喜
作者：王彦泓
朝代：明

银艾初腰黛笔浓，将雏新喜上眉峰。命名岂必因温峤，赠字还须待蔡邕。湘浪色摇文葆绿，岳霞光映锦绷红。知君心切疲氓处，正与合饴膝上同。携将兰玉向南天，南岳夫人与驻年。贺版乍逢汤饼会，沉金兼犒洗儿钱。承家治谱须留读，训士精心与细传。宦兴正浓婚嫁始，愁君阿日谢尘缘。
送陈兰陔作令衡阳时方有弄璋之喜·其一
作者：王彦泓
朝代：明

银艾初腰黛笔浓，将雏新喜上眉峰。命名岂必因温峤，赠字还须待蔡邕。湘浪色摇文葆绿，岳霞光映锦绷红。知君心切疲氓处，正与合饴膝上同。
送陈兰陔作令衡阳时方有弄璋之喜·其二
作者：王彦泓
朝代：明

携将兰玉向南天，南岳夫人与驻年。贺版乍逢汤饼会，沉金兼犒洗儿钱。承家治谱须留读，训士精心与细传。宦兴正浓婚嫁始，愁君阿日谢尘缘。
送韬仲叔之东昌
作者：王彦泓
朝代：明

掷下离襟尽此觞，客游怀抱莫凄凉。里中儿每疵文雅，天下人能谅酒狂。倦眼放开看海岱，羸形独往度冰霜。归来诗格应奇进，提笔曾过古战场。征衫刀尺冷柔荑，补绽无烦旅舍凄。临水已应谙马性，度半休更误鸡啼。心闲易得诗材辏，病渴难逢酒价低。正恐于郎侍亲饮，乍尝余沥竟如泥。望衡对宇互欣然，曳屐相过只几砖。花下有柑须并剖，卷中无句不同妍。身堆眼事襟怀共，社立狂名毁誉连。别后不知谁是客，一般凄绝度残年。
送韬仲叔之东昌·其一
作者：王彦泓
朝代：明

掷下离襟尽此觞，客游怀抱莫凄凉。里中儿每疵文雅，天下人能谅酒狂。倦眼放开看海岱，羸形独往度冰霜。归来诗格应奇进，提笔曾过古战场。
送韬仲叔之东昌·其三
作者：王彦泓
朝代：明

望衡对宇互欣然，曳屐相过只几砖。花下有柑须并剖，卷中无句不同妍。身堆眼事襟怀共，社立狂名毁誉连。别后不知谁是客，一般凄绝度残年。
送韬仲叔之东昌·其二
作者：王彦泓
朝代：明

征衫刀尺冷柔荑，补绽无烦旅舍凄。临水已应谙马性，度半休更误鸡啼。心闲易得诗材辏，病渴难逢酒价低。正恐于郎侍亲饮，乍尝余沥竟如泥。
逋客叔召听新声即事呈咏
作者：王彦泓
朝代：明

烛珠红泪满铜荷，麝火香中一串歌。绰约肌肤和雪似，娉婷名字唤云多。焙笙月给千笼炭，扫黛晨供十斛螺。风味独教诗客占，填词都到绛唇过。
逋客叔菊筵
作者：王彦泓
朝代：明

几拍吴歈日渐曛，后堂香发卷帘闻。登墙雪貌东家子，映烛明姿左阿君。花气与人浑不辨，竹声如肉骤难分。分明玉树尊前坐，知是何人梦里云。
遇旧青衣
作者：王彦泓
朝代：明

扫眉才子女相如，旧掌芸香四库书。一著练裙抛画裤，便辞金屋住茅庐。桑麻僻处莺花断，丝竹停来姊妹疏。还识劈笺江令否，望仙回望一唏嘘。
遗恨
作者：王彦泓
朝代：明

返魂续命亦人谋，蹭蹬终令误死休。忍病尚防儿辈觉，耐贫应虑老亲忧。参苓价迥多难继，丝絮年凶亦未周。更有一端遗恨在，不申禳祷戒屠牛。
遣愁
作者：王彦泓
朝代：明

雁叫蛩吟断续闻，余酲解尽未宵分。罗衾宽甚浑无暖，枉煞香篝夕夕熏。本为无聊借酒浇，酒边情况更无聊。不知怅望缘何事，但觉欢情日渐消。午梦迷离带宿酲，寸肠愁事独惺惺。排愁剩有听歌处，到得听歌又泪零。进酒难如断酒难，几番温却又重寒。平生多少尊前恨，未到潘年鬓已皤。眼前璧月照琼枝，剪断牢愁进一卮。记得风流江左字，破瓜时节酷裁诗。
遣愁·其一
作者：王彦泓
朝代：明

雁叫蛩吟断续闻，余酲解尽未宵分。罗衾宽甚浑无暖，枉煞香篝夕夕熏。
遣愁·其三
作者：王彦泓
朝代：明

午梦迷离带宿酲，寸肠愁事独惺惺。排愁剩有听歌处，到得听歌又泪零。
遣愁·其二
作者：王彦泓
朝代：明

本为无聊借酒浇，酒边情况更无聊。不知怅望缘何事，但觉欢情日渐消。
遣愁·其五
作者：王彦泓
朝代：明

眼前璧月照琼枝，剪断牢愁进一卮。记得风流江左字，破瓜时节酷裁诗。
遣愁·其四
作者：王彦泓
朝代：明

进酒难如断酒难，几番温却又重寒。平生多少尊前恨，未到潘年鬓已皤。
遥见
作者：王彦泓
朝代：明

屧响盈盈下砌砖，迎风衣鬓影翩然。睡中唤起眉梢重，意外缘欢笑靥圆。长自浅颦看更好，有人深妒见犹怜。悬知青雀朝来过，递得新花到髻边。
邻女有自经者不晓何因而里媪述其光艳皎洁阅
作者：王彦泓
朝代：明

明姿靓服严妆乍，垂手亭亭俨图画。
女伴当窗唤不应，还疑背面秋千下。
娇痴小妹忽惊啼，懊恼春宵睡似泥。
何刻停灯开钿匣，几时响屟度楼梯。
肌肤到此真冰雪，颓玉俄俄扶不得。
素颈何曾著啮痕，却教反缚同心结。
红丝交结为谁容，约髻安花次第工。
应爱自看妆镜里，岂须人见影堂中。
千春不改凝酥面，媚眼微舒若流盼。
侯娘怨句鬼先知，玉儿艳质人犹羡。
当时犀纛定沉埋，绣袜何人拾马嵬。
乞取卿家通替样，许盛银液看千回。
万转千回负此生，枉将偷嫁占虚名。
周郎已误难重顾，哭杀厨东阮步兵。
邻女有自经者不晓何因而里媪述其光艳皎洁阅日不变且以中夜起自结束选彩而衣配花而戴绾髻涂妆膏唇耀首以至约缣迫袜皆著意精好尽态极妍而始毕命焉其所悬之带以润州朱丝数百条长九尺许为十股细辫手自盘制逾月甫成同伴以为缠腰物也而不知其用意至此为诗以吊之
作者：王彦泓
朝代：明

明姿靓服严妆乍，垂手亭亭俨图画。女伴当窗唤不应，还疑背面秋千下。娇痴小妹忽惊啼，懊恼春宵睡似泥。何刻停灯开钿匣，几时响屟度楼梯。肌肤到此真冰雪，颓玉俄俄扶不得。素颈何曾著啮痕，却教反缚同心结。红丝交结为谁容，约髻安花次第工。应爱自看妆镜里，岂须人见影堂中。千春不改凝酥面，媚眼微舒若流盼。侯娘怨句鬼先知，玉儿艳质人犹羡。当时犀纛定沉埋，绣袜何人拾马嵬。乞取卿家通替样，许盛银液看千回。万转千回负此生，枉将偷嫁占虚名。周郎已误难重顾，哭煞厨东阮步兵。
郑超宗母七月七夕七旬初度
作者：王彦泓
朝代：明

巉巉白岳英灵囿，不钟男子钟闺秀。天上光潜婺女星，人间瑞启康成后。夫君早岁擅豪华，置驿邀宾家法奢。肯为无衣开荩箧，屡因沽酒拔金钗。森森玉树盈阶砌，机杼声中课经艺。孙绕芝兰七叶兴，儿传俎豆双珠贵。呵鸿指日去摩天，阿母高怀自洒然。谈麈故存林下气，板舆真称地行仙。高堂桐竹新凉早，瓜藕筵中陈火枣。断机余缕付穿针，凤毛麟角争呈巧。曝衣楼上古型仪，剪制俱堪士女师。孟被末由参气类，班书纵拟受文词。邹阳声价陶公久，美誉宁冈范逵有。要识薪刍锉荐心，教成竹木匡时手。岁岁花前梵呗声，无生悟后即长生。颇令千古痴儿女，一洗银河怅望情。
重有感用叔测韵
作者：王彦泓
朝代：明

仅喜他人不我先，此诗才读便愀然。素娥计险思奔月，紫玉愁深恐化烟。残夜枕函香泽满，隔年衣袖唾花溅。一生长羡金泥蝶，颤向钗边与镜边。
重过妇家
作者：王彦泓
朝代：明

未嫁年时一架书，年年秋曝满庭除。如今总怕添悲泪，锁向空楼任蠹鱼。尊姑相送石屏南，悼死嗟生两不堪。挥泪万千叮嘱遍，只教珍重视遗男。
重过妇家·其一
作者：王彦泓
朝代：明

未嫁年时一架书，年年秋曝满庭除。如今总怕添悲泪，锁向空楼任蠹鱼。
重过妇家·其二
作者：王彦泓
朝代：明

尊姑相送石屏南，悼死嗟生两不堪。挥泪万千叮嘱遍，只教珍重视遗男。
重过妇家昔人诗词往往有用谢娘字相因已久不知其何指也余诗亦偶用之致来唐勒之疑戏占答客·其一
作者：王彦泓
朝代：明
体裁：七言绝句

枙子庭前柳外墙，偶然风调入篇章。也知散朗多情思，敢著微词恼谢娘。
重遣三首
作者：王彦泓
朝代：明

手调姜橘奠夫文，曾向秋灯读与君。今日是夫先设奠，一盂新茗荐青芹。想像幽魂万一临，炉烟风定酒三斟。生前惜不加餐饭，病压愁侵直到今。典君钗玦换香焚，卖我琴书为买坟。愁事促人朝夕去，更忧荒略不如君。
重遣三首·其一
作者：王彦泓
朝代：明

手调姜橘奠夫文，曾向秋灯读与君。今日是夫先设奠，一盂新茗荐青芹。
重遣三首·其三
作者：王彦泓
朝代：明

典君钗玦换香焚，卖我琴书为买坟。愁事促人朝夕去，更忧荒略不如君。
重遣三首·其二
作者：王彦泓
朝代：明

想像幽魂万一临，炉烟风定酒三斟。生前惜不加餐饭，病压愁侵直到今。
重题
作者：王彦泓
朝代：明

阶前漫有忘忧草，帐里空垂辟闷犀。惟有相思助吟兴，一篇才了又重题。
金缕曲四首
作者：王彦泓
朝代：明

东归青鸟报欢音，喜字回环寓意深。桃叶棹歌远隔水，灵芸辇路已标金。新欢郑重三熏沐，旧事迷藏七纵擒。此夜云英应一笑，笑郎消渴到如今。鸳鸯牒下喜难持，马角乌头尽有私。湘浦佩珠虽赠早，成都玉杵却来迟。难忘一世孤眠语，忍负千拦百就时。始信相思不无益，有情痴也未曾痴。回首燕台浪寄闻，博山相约许湔裙。投符求辨驱红豆，倚醉犹能乞紫云。甘果掷来还并剖，名香窃去更同熏。市门妒女重相羡，不悔从前刺绣文。钿车初下思安详，不似花阶钗袜忙。界泪粉痕新别姊，卸头灯影乍羞郎。谁云婢价输奴价，自认柔乡作婿乡。多谢向来持薄怒，为留欢味此宵尝。
金缕曲四首·其一
作者：王彦泓
朝代：明

东归青鸟报欢音，喜字回环寓意深。桃叶棹歌远隔水，灵芸辇路已标金。新欢郑重三熏沐，旧事迷藏七纵擒。此夜云英应一笑，笑郎消渴到如今。
金缕曲四首·其三
作者：王彦泓
朝代：明
体裁：诗

回首燕台浪寄闻，博山相约许湔裙。投符求辨驱红豆，倚醉犹能乞紫云。甘果掷来还并剖，名香窃去更同熏。市门妒女重相羡，不悔从前刺绣文。
金缕曲四首·其二
作者：王彦泓
朝代：明

鸳鸯牒下喜难持，马角乌头尽有私。湘浦佩珠虽赠早，成都玉杵却来迟。难忘一世孤眠语，忍负千拦百就时。始信相思不无益，有情痴也未曾痴。
金缕曲四首·其四
作者：王彦泓
朝代：明

钿车初下思安详，不似花阶钗袜忙。界泪粉痕新别姊，卸头灯影乍羞郎。谁云婢价输奴价，自认柔乡作婿乡。多谢向来持薄怒，为留欢味此宵尝。
错认
作者：王彦泓
朝代：明

白縠单衫玉步摇，香风相引见云翘。灯前抛接回波眼，帐底围量束索腰。夜视可怜明似月，秋期只愿信如潮。情知不负周郎顾，莫问儿身第几乔。
长至前一日霜月甚冷饮于先孝斋头俄而醉矣睡矣端己韬仲孝先频呼不觉继以扶携拥掖余竟颓然其时僮仆无一人从者韬仲卒倩一客负余以归且行歌相送直至余居呼吾儿起置余于所坐胡床覆以被裘而后去四鼓始醒儿云若此因纪以一诗志友生之志爱云
作者：王彦泓
朝代：明

醒时相劝醉相扶，感谢朋欢念病夫。岂有僮奴堪荷锸，固应儿子自肩舆。幽人偶遇驮黄蘖，瞑坐仍容据槁梧。纯是鹿车风谊在，不容徒作酒狂呼。
问答词阿姚
作者：王彦泓
朝代：明

双睛点漆面凝酥，笑靥愁蛾一世无。愿作君家扫除隶，一生长拜美人图。爱郎珍重转愁深，底样酬郎一片心。一自读郎诗句后，去年消瘦到如今。一旬长遣十函书，勤向高堂问起居。每就个中衔数字，暗传心事与心奴。见说王郎骑到门，同袍先已暗窥人。无端脸晕无端笑，逗得痴情渐渐真。情痴自信定非痴，思重真拚命一丝。想煞昨宵灯暗后，满身香雾近人时。相逢切莫径遮阑，眼耳丛中一笑难。要识寸心相喻处，明明如月任郎看。坐绣严闺女伴稠，笑谈时颇涉风流。明知阶底萧郎立，度彻金针未转头。眉梢眼尾自矜严，一顾愁君忆倍添。偏是热肠翻似冶，莫云全为避猜嫌。多谢云英一碗浆，玉纤长沁瀹茶香。劳卿更为先尝看，暗度樱桃味与郎。观君犹自有童心，无乃钟情尚未深。若是果将奴郑重，莫相调笑路旁金。知暗恼说是多情，情到多时处处轻。幸我生平颇情寡，陡然迷惑为卿卿。意密形疏自幼闻，情深那更厌离群。人间多少双飞侣，未必如侬切念君。红笺烧过字千张，泪点牢收帕一方。无计徘徊归去也，一生赢得一思量。银瓶酒尽不堪筛，妾泪如波溅玉杯。莫恨此番孤负去，好寻方便为奴来。到死相寻意已坚，莫教赍恨下黄泉。浮盟浪约三年过，病喘还知剩几年。密绪还须对面论，意中言语意中人。饶他青鸟殷勤诉，不似郎诗道得真。
问答词阿姚·其一
作者：王彦泓
朝代：明

双睛点漆面凝酥，笑靥愁蛾一世无。愿作君家扫除隶，一生长拜美人图。
问答词阿姚·其七
作者：王彦泓
朝代：明

坐绣严闺女伴稠，笑谈时颇涉风流。明知阶底萧郎立，度彻金针未转头。
问答词阿姚·其三
作者：王彦泓
朝代：明

一旬长遣十函书，勤向高堂问起居。每就个中衔数字，暗传心事与心奴。
问答词阿姚·其九
作者：王彦泓
朝代：明

多谢云英一碗浆，玉纤长沁瀹茶香。劳卿更为先尝看，暗度樱桃味与郎。
问答词阿姚·其二
作者：王彦泓
朝代：明

爱郎珍重转愁深，底样酬郎一片心。一自读郎诗句后，去年消瘦到如今。
问答词阿姚·其五
作者：王彦泓
朝代：明

情痴自信定非痴，思重真拚命一丝。想煞昨宵灯暗后，满身香雾近人时。
问答词阿姚·其八
作者：王彦泓
朝代：明

眉梢眼尾自矜严，一顾愁君忆倍添。偏是热肠翻似冶，莫云全为避猜嫌。
问答词阿姚·其六
作者：王彦泓
朝代：明

相逢切莫径遮阑，眼耳丛中一笑难。要识寸心相喻处，明明如月任郎看。
问答词阿姚·其十
作者：王彦泓
朝代：明

观君犹自有童心，无乃钟情尚未深。若是果将奴郑重，莫相调笑路旁金。
问答词阿姚·其十一
作者：王彦泓
朝代：明

知暗恼说是多情，情到多时处处轻。幸我生平颇情寡，陡然迷惑为卿卿。
问答词阿姚·其十三
作者：王彦泓
朝代：明

红笺烧过字千张，泪点牢收帕一方。无计徘徊归去也，一生赢得一思量。
问答词阿姚·其十二
作者：王彦泓
朝代：明

意密形疏自幼闻，情深那更厌离群。人间多少双飞侣，未必如侬切念君。
问答词阿姚·其十五
作者：王彦泓
朝代：明

到死相寻意已坚，莫教赍恨下黄泉。浮盟浪约三年过，病喘还知剩几年。
问答词阿姚·其十六
作者：王彦泓
朝代：明

密绪还须对面论，意中言语意中人。饶他青鸟殷勤诉，不似郎诗道得真。
问答词阿姚·其十四
作者：王彦泓
朝代：明

银瓶酒尽不堪筛，妾泪如波溅玉杯。莫恨此番孤负去，好寻方便为奴来。
问答词阿姚·其四
作者：王彦泓
朝代：明

见说王郎骑到门，同袍先已暗窥人。无端脸晕无端笑，逗得痴情渐渐真。
问答词阿姚巨生扇底系一佛柑似枣许大颇讶其触手太柔迫视之则闺人所制也缝以黄绢贮以麝尘纤指扶疏屈伸多态不啻酷肖而已欢喜赞叹为缀二诗·其一
作者：王彦泓
朝代：明
体裁：七言绝句

指月拈花尽宛然，犹嫌相好未完全。如今更觉针神巧，软似兜罗一样绵。
闰元宵即事和神超先生韵
作者：王彦泓
朝代：明

怕问今宵月有无，落梅残朵更清癯。花灯谁复张云母，绮席重看荐木奴。野马日光才掩映，纸鸢风力已抟扶。儿童未尽嬉游意，怒画僧虔蜡凤珠。
闲事杂题
作者：王彦泓
朝代：明

闲翻绣谱与睡相，深缬葡萄浅瑞香。阿母惯嗔交颈鸟，只描双蝶过秋棠。水沉重彻藕丝衫，明映蝤蛴碧玉缄。行出画阑风日好，髻丛花片蝶飞衔。掠鬓初齐侧眼看，红棉新拭镜光寒。斜回雪颈些些见，贝齿畏痕恰恼欢。拾得残笺有几行，瘦斜书势似萧郎。莫教漏泄关心事，贮向裙前瑟瑟囊。爱染朱丝约髻心，退红嫌浅绛嫌深。通犀插久销光彩，更遣寻求蜜蜡金。莫愁擎著凤凰雏，秀发明眸粉玉搓。低笑唤卿亲切看，阿侯姿貌似谁多。偶向灯前制锦鞋，半窗梅影下瑶阶。良宵不厌熏香坐，为听萧郎读紫钗。丰神宜笑韵宜嗔，随意梳头态更真。流品自知应第一，不劳寻见尹夫人。
闲事杂题·其一
作者：王彦泓
朝代：明

闲翻绣谱与睡相，深缬葡萄浅瑞香。阿母惯嗔交颈鸟，只描双蝶过秋棠。
闲事杂题·其七
作者：王彦泓
朝代：明

偶向灯前制锦鞋，半窗梅影下瑶阶。良宵不厌熏香坐，为听萧郎读紫钗。
闲事杂题·其三
作者：王彦泓
朝代：明

掠鬓初齐侧眼看，红棉新拭镜光寒。斜回雪颈些些见，贝齿畏痕恰恼欢。
闲事杂题·其二
作者：王彦泓
朝代：明

水沉重彻藕丝衫，明映蝤蛴碧玉缄。行出画阑风日好，髻丛花片蝶飞衔。
闲事杂题·其五
作者：王彦泓
朝代：明

爱染朱丝约髻心，退红嫌浅绛嫌深。通犀插久销光彩，更遣寻求蜜蜡金。
闲事杂题·其八
作者：王彦泓
朝代：明

丰神宜笑韵宜嗔，随意梳头态更真。流品自知应第一，不劳寻见尹夫人。
闲事杂题·其六
作者：王彦泓
朝代：明

莫愁擎著凤凰雏，秀发明眸粉玉搓。低笑唤卿亲切看，阿侯姿貌似谁多。
闲事杂题·其四
作者：王彦泓
朝代：明

拾得残笺有几行，瘦斜书势似萧郎。莫教漏泄关心事，贮向裙前瑟瑟囊。
闲述
作者：王彦泓
朝代：明

一径松声几菊丛，穷楼风味未全穷。买泉试点秋茶绿，僦骑停看晚树红。非睡即游铅椠少，吊归兼醉锦囊空。残编更把东轩烛，牛背斜阳读未终。
闺人礼佛词
作者：王彦泓
朝代：明

唵叭香薰扫象图，拜容纤弱不禁扶。轻妆淡服堪描画，鹦鹉笼前捻数珠。喉音袅袅齿冷冷，疑有清歌发后庭。听到甚深微妙字，始知开卷是莲经。佛手霜柑奉佛前，锡瓶亲注锡山泉。漳兰乍折花三四，未敢先教插鬓边。茉莉朝朝供几枝，漫教小玉摘来时。今朝却喜花盈百，戏掐菩提暗得知。每晨一度到香台，隔日疏慵女伴猜。窗外相邀低答应，待人明日浣裙来。闲教鹦哥念佛名，狸奴也著戒鱼羹。爱将莲子鸡头实，换得孩童虱放生。凤头弓样改蛮靴，巾覆云鬟一幅罗。只说道妆宜淡浅，看来风致较前多。楞严初读面生红，为写摩登技忒工。还是国风多蕴藉，房融端不及周公。如花人在散花筵，艳似天魔静似禅。若个笔端能写照，济尼亲说与张元。
闺人礼佛词·其一
作者：王彦泓
朝代：明

唵叭香薰扫象图，拜容纤弱不禁扶。轻妆淡服堪描画，鹦鹉笼前捻数珠。
闺人礼佛词·其七
作者：王彦泓
朝代：明

凤头弓样改蛮靴，巾覆云鬟一幅罗。只说道妆宜淡浅，看来风致较前多。
闺人礼佛词·其三
作者：王彦泓
朝代：明

佛手霜柑奉佛前，锡瓶亲注锡山泉。漳兰乍折花三四，未敢先教插鬓边。
闺人礼佛词·其九
作者：王彦泓
朝代：明

如花人在散花筵，艳似天魔静似禅。若个笔端能写照，济尼亲说与张元。
闺人礼佛词·其二
作者：王彦泓
朝代：明

喉音袅袅齿冷冷，疑有清歌发后庭。听到甚深微妙字，始知开卷是莲经。
闺人礼佛词·其五
作者：王彦泓
朝代：明

每晨一度到香台，隔日疏慵女伴猜。窗外相邀低答应，待人明日浣裙来。
闺人礼佛词·其八
作者：王彦泓
朝代：明

楞严初读面生红，为写摩登技忒工。还是国风多蕴藉，房融端不及周公。
闺人礼佛词·其六
作者：王彦泓
朝代：明

闲教鹦哥念佛名，狸奴也著戒鱼羹。爱将莲子鸡头实，换得孩童虱放生。
闺人礼佛词·其四
作者：王彦泓
朝代：明

茉莉朝朝供几枝，漫教小玉摘来时。今朝却喜花盈百，戏掐菩提暗得知。
阿姚之归凡同心皆为予喜而向来知其事者端己韬仲叔也于其来贺赋谢一章
作者：王彦泓
朝代：明

狂朋探喜到窗纱，敢袭宏家乐府夸。绣笼香烟荀令室，华灯髻影子于家。让山先识湔裙柳，白傅原知拂面花。惭愧月华诗思浅，只堪烹点密云茶。
雨余路软有女郎一队前行鞋踪可玩
作者：王彦泓
朝代：明

知是同家是各家，样痕端正不多差。分行细整如飞雁，散点轻匀似落花。怕滑更添腰绰约，扶墙时趁步欹斜。悬知连臂行归晚，一路风香笑语哗。
雪后郡楼晓望
作者：王彦泓
朝代：明

栖禽迷路却飞还，翳水连云一望间。更上郡楼西北望，查山今日是雪山。
青莲社翁题再咏闰元宵
作者：王彦泓
朝代：明

月已重圆未快睛，饮徒仍借节为名。横斜灯影添疏杏，杂和笙声是早莺。载酒船乘春涨活，踏歌人喜夜寒轻。前朝预借无聊甚，莫负闲身过太平。良宵已订酒重携，偿补从前困雪泥。巧历若为添韵事，能诗谁不快新题。何当苦雨坚相妒，始信狂春误见迷。从此追欢遣幽兴，莫凭风景浪推挤。
青莲社翁题再咏闰元宵·其一
作者：王彦泓
朝代：明

月已重圆未快睛，饮徒仍借节为名。横斜灯影添疏杏，杂和笙声是早莺。载酒船乘春涨活，踏歌人喜夜寒轻。前朝预借无聊甚，莫负闲身过太平。
青莲社翁题再咏闰元宵·其二
作者：王彦泓
朝代：明

良宵已订酒重携，偿补从前困雪泥。巧历若为添韵事，能诗谁不快新题。何当苦雨坚相妒，始信狂春误见迷。从此追欢遣幽兴，莫凭风景浪推挤。
题寻梦图为云客赋
作者：王彦泓
朝代：明

记得萧郎注目初，一枝琼树上红氍。游春梦不收罗荐，真色人宜入画图。家字针神推手爪，幼餐沉水透肌肤。重来顾曲堂前过，试问如今技痒无。房老传诗自弱龄，檀郎开出巧心灵。歌中度意当场笑，舞隙酬言隔座听。秋女自来神女梦，薛王翻笑寿王醒。难忘眼色初匀处，尽谱前踪到画屏。第一妍词第一姝，如今都作案头书。骊珠剩训雕笼鸟，茜袖闲挥插架鱼。眉翠略同诗点染，唇红微有墨沾濡。生香活色天真态，尚恐龙眠画未如。
题寻梦图为云客赋·其一
作者：王彦泓
朝代：明

记得萧郎注目初，一枝琼树上红氍。游春梦不收罗荐，真色人宜入画图。家字针神推手爪，幼餐沉水透肌肤。重来顾曲堂前过，试问如今技痒无。
题寻梦图为云客赋·其三
作者：王彦泓
朝代：明

第一妍词第一姝，如今都作案头书。骊珠剩训雕笼鸟，茜袖闲挥插架鱼。眉翠略同诗点染，唇红微有墨沾濡。生香活色天真态，尚恐龙眠画未如。
题寻梦图为云客赋·其二
作者：王彦泓
朝代：明

房老传诗自弱龄，檀郎开出巧心灵。歌中度意当场笑，舞隙酬言隔座听。秋女自来神女梦，薛王翻笑寿王醒。难忘眼色初匀处，尽谱前踪到画屏。
题巾赠别
作者：王彦泓
朝代：明

此际能无唤奈何，隔船斜见惨双蛾。伦回怨脸词难诉，欲掩啼痕泪转多。拥髻更谁怜好影，持觞何日觑横波。情知此别三年远，欲乞题书半幅罗。
题巾赠别·其一
作者：王彦泓
朝代：明

此际能无唤奈何，隔船斜见惨双蛾。伦回怨脸词难诉，欲掩啼痕泪转多。拥髻更谁怜好影，
题巾赠别·其二
作者：王彦泓
朝代：明

持觞何日觑横波。情知此别三年远，欲乞题书半幅罗。
题徐云闲故姬遗照
作者：王彦泓
朝代：明

未许丹青涴玉颜，天然标格小梅边。由来绝色多难老，为要情人尽可怜。药房展玩水沉熏，想得真真夜静闻。不负芳盟同皎日，愿随幽梦逐闲云。
题徐云闲故姬遗照·其一
作者：王彦泓
朝代：明

未许丹青涴玉颜，天然标格小梅边。由来绝色多难老，为要情人尽可怜。
题徐云闲故姬遗照·其二
作者：王彦泓
朝代：明

药房展玩水沉熏，想得真真夜静闻。不负芳盟同皎日，愿随幽梦逐闲云。
题赠陈元亮别业
作者：王彦泓
朝代：明

贵游谁解厌繁华，独傍烟林数暮鸦。二顷松篁非负郭，一船书画便浮家。妻陪晚食亲烧笋，客救朝酲代泼茶。自是幽怀清比玉，闲情一赋不为瑕。
骊歌二叠送韬仲春往秋陵
作者：王彦泓
朝代：明

平居愁绝怕清闲，却到临岐集百端。别后极知当作恶，跟前犹冀一追欢。殷勤舟去迎桃叶，慷慨杯闲舞蔗竿。从此故人疏笔砚，断肠吟出阿谁看。怜君辜负晓衾寒，和暖和香上马鞍。村落莺花寻醉易，野桥风月减衣难。联翩好句车中获，澹宕晴山帽侧看。传语冰心顾家妇，露葵烹好劝加餐。
骊歌二叠送韬仲春往秋陵·其一
作者：王彦泓
朝代：明

平居愁绝怕清闲，却到临岐集百端。别后极知当作恶，跟前犹冀一追欢。殷勤舟去迎桃叶，慷慨杯闲舞蔗竿。从此故人疏笔砚，断肠吟出阿谁看。
骊歌二叠送韬仲春往秋陵·其二
作者：王彦泓
朝代：明

怜君辜负晓衾寒，和暖和香上马鞍。村落莺花寻醉易，野桥风月减衣难。联翩好句车中获，澹宕晴山帽侧看。传语冰心顾家妇，露葵烹好劝加餐。
鳏绪三十二韵
作者：王彦泓
朝代：明

映月荧荧烛，凝寒瑟瑟裯。残春添药椀，独夜减香篝。背立偷弹泪，低眠懒卸头。临风看蝶戏，听雨替花忧。脸薄三卮醉，蛾弯两笔愁。疑来开掣锁，梦好破鸣钩。玉箸辞征骑，金钱卜去舟。悔多翻自笑，怨极不能羞。泣尽重衫湿，悲来独茧抽。凉篸抛月簟，薄袖倚霜楼。怅望湔裙约，丁宁拾翠俦。长烟迷别浦，短照隔横沟。肺渴那堪疗，肠枯莫可搜。凄声传铁拨，欢字隐金彄。远眺心如结，卑栖命不犹。宜男那有验，绣佛本无求。院静钟难晓，宫深扇易秋。惊皇开远字，辛苦觅良邮。骇浪终危燕，愁霖实误鸠。忍看云髻样，空忆月眉修。冷榻悬红胜，虚房掩碧油。艳踪花径窈，香迹藓庭幽。自此悲陈事，从今惋独游。犹疑屏后语，真悔镜前谋。星月明相照，风波暗未休。路迢心胆嫩，书杳怨猜稠。解佩怜江芷，贻环识石榴。湖桥寻画舫，苑陌盼香鞦。遍踏蘼芜径，回穿杜若洲。寄花含晓露，题叶信春流。鲋壑鳏鳞滞，鸳溪比翼遒。支机和泪赠，珍重避牵牛。
鳏绪三十二韵
作者：王彦泓
朝代：明
体裁：五言排律

映月荧荧烛，凝寒瑟瑟裯。残春添药碗，独夜减香篝。背立偷弹泪，低眠懒卸头。临风看蝶戏，听雨替花忧。脸薄三卮醉，蛾弯两笔愁。疑来开掣锁，梦好破鸣钩。玉箸辞征骑，金钱卜去舟。悔多翻自笑，怨极不能羞。泣尽重衫湿，悲来独茧抽。凉篸抛月簟，薄袖倚霜楼。怅望湔裙约，丁宁拾翠俦。长烟迷别浦，短照隔横沟。肺渴那堪疗，肠枯莫可搜。凄声传铁拨，欢字隐金彄。远眺心如结，卑栖命不犹。宜男那有验，绣佛本无求。院静钟难晓，宫深扇易秋。惊皇开远字，辛苦觅良邮。骇浪终危燕，愁霖实误鸠。忍看云髻样，空忆月眉修。冷榻悬红胜，虚房掩碧油。艳踪花径窈，香迹藓庭幽。自此悲陈事，从今惋独游。犹疑屏后语，真悔镜前谋。星月明相照，风波暗未休。路迢心胆嫩，书杳怨猜稠。解佩怜江芷，贻环识石榴。湖桥寻画舫，苑陌盼香鞦。遍踏蘼芜径，回穿杜若洲。寄花含晓露，题叶信春流。鲋壑鳏鳞滞，鸳溪比翼遒。支机和泪赠，珍重避牵牛。
龙友尊慈七十寿歌
作者：王彦泓
朝代：明

金筑峰峦双凤翘，茗兰柯叶香风炽。拔秀钟灵到硕人，闺阁典型林下气。璿源遥溯自涂山，拾得神螺赣水湾。国士当年杨万里，才华犹步卧龙蟠。良姻妙选高门簿，婉昵浑如出寒素。姜橘亲调奉舅姑，荆簪一洗铅华御。同看淮南一县花，悬鱼拔薤在冰衙。横经讲席三年后，桐封骄僭消萌芽。越东估客滇南士，讴吟是处题碑记。次第看山到永嘉，携归只有酬恩泪。凤诏频褒内助贤，翟珈辉映紫泥鲜。闺房风义相师友，人羡斋眉鹤发仙。买得名妹曾劝进，靓妆深夜持茶问。整容拱手诵尚书，温公心感清河郡。荀家龙种谢家雏，和璧隋珠岂在多。片玉已成清庙器，一鸣飞占上林柯。鳣堂暂息鲲鹏驾，声谊文章动天下。广被频招气频游，米车恐触尊慈骂。钟陵遥隔彩云西，梦里诗因啮指啼。于今益信无投杼，自古何劳有断机。壮游不用离肠绕，胪唱应偕鹤觞到。雷电催开梦笔花，露华益茂忘忧草。忆昔狂童犯顺年，腥风血雨暗蛮天。讹传梦怪日千变，怪梦惊心徒忧煎。须臾风霁烟霾息，爱女门楣森鼎立。相逢一笑话团圞，不羡珠圆钦玉洁。玉洁珠圆抢攘时，造物疑于阿母私。定知仙树秾枝叶，各有吉祥云护持。只今兰玉盈阶砌，绕膝含饴还问字。置笏终须满一床，藏书近欲过千笥。况复修心向鹿车，香台时礼妙莲华。故应不羡生天福，慧业文人聚一家。
龙山所见
作者：王彦泓
朝代：明

满山新叶绿初肥，三月群莺正乱飞。花片总粘游子屐，藤梢偏罥美人衣。球场试马盘三匝，毯席呼卢坐一围。莫为酒酣嫌耳热，垂杨低路逆风归。
丹阳道中作
作者：王微
朝代：明

雨歇山愈碧，杨花拂拂飞。幽人偶无趣，似是惜春归。
今夜寒
作者：王微
朝代：明

今夜寒，寒且永，一灯向壁悬孤影。湖南钟动湖北愁，霜风残月夜悠悠。
仙家竹枝词
作者：王微
朝代：明

幽踪谁识女郎身，银浦前头好问津。朝罢玉宸无一事，坛边愿作扫花人。不信仙家也不闲，白云春乱碧桃关。棋亭偶向茅君弈，一局未终花已残。
仙家竹枝词·其一
作者：王微
朝代：明

幽踪谁识女郎身，银浦前头好问津。朝罢玉宸无一事，坛边愿作扫花人。
仙家竹枝词·其二
作者：王微
朝代：明

不信仙家也不闲，白云春乱碧桃关。棋亭偶向茅君弈，一局未终花已残。
代梅答
作者：王微
朝代：明

寄语问花人，岁月那能借。尔意怨迟开，侬意怜迟谢。
偶作
作者：王微
朝代：明

月凉山气静，风断雁声孤。试问同怀侣，宵来得梦无。
偶赋
作者：王微
朝代：明

月落寒流急，风微桐影斜。更堪霜里雁，飞过少年家。
冬夜
作者：王微
朝代：明

独坐浑无语，含颦应有思。私心自不寐，何事倩君知。
冬夜怀宛叔
作者：王微
朝代：明

寒灯怯影黯疏帏，霜月留魂露未晞。我梦到君君梦我，好迟残梦待君归。
冬夜渡江
作者：王微
朝代：明
体裁：七言律诗

楚云天际似相邀，旅思无端斗泬漻。篙影没寒灯寂寂，树声留咽岸萧萧。波从去雁分斜月，人共栖乌匝半宵。一片离心烟共水，江南江北自归潮。
冬夜渡江
作者：王微
朝代：明

楚云天际似相邀，旅思无端斗泬。篙影没寒灯寂寂，树声留咽岸萧萧。波从去雁分斜月，人共栖乌匝半宵。一片离心烟共水，江南江北自归潮。
初冬拜外太祖墓
作者：王微
朝代：明

松径看成远，烟寒鸟一鸣。应知泉下客，仍在此山行。
别窗下蕉
作者：王微
朝代：明

窗外重重碧，雨馀密密栽。似知明日别，不展寸心开。
卖花声
作者：王微
朝代：明
体裁：词

憔悴芳容，祇被那人担阁。为愁忙、何曾寂寞。残膏垂泪，亦自伤离索。剪频频、不知花落。欲寄封题，又怕雁儿难托。恨春光、莺花送却。画梁归燕，更双穿帘幕。这心情、好生难著。
吴江舟次
作者：王微
朝代：明

昔年从此去，寒雨共孤舟。有病淹归旅，无诗记远游。半窗残月梦，几树断烟愁。未抵荒江外，相思一夜秋。
吴老夫人出访山庄以诗见示次韵赋答
作者：王微
朝代：明

春园如吾庐，居停偶相许。双松既以荫，片石遥可语。夫人惠然来，清风散孤墅。茗论欲入弦，花情亦浮醑。栖迟每无恒，飘摇感云绪。却缓山中期，眷此人外侣。
哭韩夫人
作者：王微
朝代：明

乍闻埋玉已三年，墓产神芝舌产莲。记得夙生曾受记，只教不住鬘持天。
哭黄夫人孟畹
作者：王微
朝代：明

秋堤一片石，谁悟是三生。蕙质非松寿，梅魂伴月明。遗奁皆竹素，杂组亦瑶珩。料得荀家倩，难言不及情。
园居
作者：王微
朝代：明

桃嫣李笑满园春，何事无聊似病身。独坐水边残照落，定风幡下候花神。
夜归忆邻舟女郎
作者：王微
朝代：明

共春商略夜无眠，拾得闲愁在水边。倒似梦中曾见过，一枝春影倚寒烟。
天仙子·别怀
作者：王微
朝代：明

烟水芦花愁一片。个中消息难分辨。举杯邀月不成三，君可见。侬可见。伊人独与寒灯面。欲寄封笺情有限，除非做本相思传。几回把笔费沉吟，君也念。侬也念。霜鞯晓路鸡声店。
天柱峰
作者：王微
朝代：明

太乙吹炉处，依然刻帝青。千峰抱须萼，五石炼真形。叨利移金畤，神霄堕碧铃。仙衣如可拂，投杖出空冥。
夹山漾别陈仲醇
作者：王微
朝代：明
体裁：五言律诗

夹山寒水落，木叶下纷纷。斜日已难别，扁舟况送君。瑶华一以折，零露不堪闻。为我题纨扇，新诗寄白云。
如梦令
作者：王微
朝代：明

只合唤他如梦。前后空拈新咏。风便欲悬帆，忽忽离襟生冻。休送。休送。今夜月寒珍重。
如梦令·怀谭友夏月到
作者：王微
朝代：明

闲庭如昼，修竹长廊依旧。对影黯无言，欲道别来清瘦。春骤，春骤，风底落红僝僽。
寒夜泊湖上
作者：王微
朝代：明

湖烟暝暝山为空，不开湖面如愁胸。吴歌清激水气通，烟收水远出两峰。徘徊歌罢月尚东，露花上衣光融融，可怜此月天涯同。
寒夜送夏夫人从楚入洛
作者：王微
朝代：明

我游楚二岳，蔗味还在口。但恨少室花，一枝难入手。襄邓接中原，战镞古来有。君过南阳庐，抱膝人存否？
山斋坐月
作者：王微
朝代：明

月上桐阴薄，闲阶夜气清。与君到晓坐，幽思自然生。
庚申秋夜予卧病孤山闲读虎关女郎秋梦诗怅然神往不能假寐漫赋一绝并纪幽怀予巳作木石人尚不能无情后之览者当如何也
作者：王微
朝代：明

孤枕寒生好梦频，几番疑见忽疑真。情知好梦都无用，犹愿为君梦里人。
忆江南
作者：王微
朝代：明

寒沙日午雾犹含，萧瑟风光三月三。扑地柳花新燕子，不由人不忆江南。
忆秦娥
作者：王微
朝代：明

多情月，偷云出照无情别。无情别，清辉无奈，暂圆常缺。伤心好对西湖说，湖光如梦湖流咽。湖流咽，离愁灯畔，乍明还灭。
怀宛叔
作者：王微
朝代：明

不见因生梦见心，自愁孤枕与孤吟。如何永夜曾无寐，悔向湖边独独寻。
怨梅
作者：王微
朝代：明

庭树亦如昨，故人来何时。花花自蚤发，偏尔独开迟。
拟燕子楼四时闺意
作者：王微
朝代：明

淡烟如梦罨重帷，楼外晴丝与泪吹。判得莺花笑憔悴，不能轻薄学杨枝。何须莺语唤春回，浓绿眉痕展不开。多谢伴愁梁上燕，只将孤影入楼来。罗衾自垒怯新凉，无寐偏怜夜未央。生死楼前十年事，砌蛩帘月细思量。照心残焰见床空，死忆分明梦不通。才到四更窗外白，峭寒轻絮一楼风。
拟燕子楼四时闺意·其一
作者：王微
朝代：明
体裁：七言绝句

淡烟如梦罨重帷，楼外晴丝与泪吹。判得莺花笑憔悴，不能轻薄学杨枝。
拟燕子楼四时闺意·其三
作者：王微
朝代：明
体裁：七言绝句

罗衾自垒怯新凉，无寐偏怜夜未央。生死楼前十年事，砌蛩帘月细思量。
拟燕子楼四时闺意·其二
作者：王微
朝代：明
体裁：七言绝句

何须莺语唤春回，浓绿眉痕展不开。多谢伴愁梁上燕，只将孤影入楼来。
拟燕子楼四时闺意·其四
作者：王微
朝代：明
体裁：七言绝句

照心残焰见床空，死忆分明梦不通。才到四更窗外白，峭寒轻絮一楼风。
挽赵凡夫
作者：王微
朝代：明

吴中真陨少微星，洞中犹摹石上经。耆旧凋残猿鹤怨，支硎山色为谁青。最难同学又同修，夫妇双栖百尺楼。到得一丝不挂处，长空孤月自悠悠。
挽赵凡夫·其一
作者：王微
朝代：明

吴中真陨少微星，洞中犹摹石上经。耆旧凋残猿鹤怨，支硎山色为谁青。
挽赵凡夫·其二
作者：王微
朝代：明

最难同学又同修，夫妇双栖百尺楼。到得一丝不挂处，长空孤月自悠悠。
捣练子
作者：王微
朝代：明

心缕缕，愁踽踽，红颜可逐春归去。梦中犹殢惜花心，醒来又听催花雨。
探梅
作者：王微
朝代：明

故人辞我去，期我梅花时。昨夜偶相念，起看庭树枝。
新秋逢人初度感怀诸女伴
作者：王微
朝代：明

忆昔年年秋未分，晓妆一院气氤氲。阶前暗印朱丝履，窗里同缝白练裙。《子夜歌》成犹待月，六时参罢悟行云。即今拾翠溪边望，凉露如珠逗水纹。
昌化道中
作者：王微
朝代：明

照返烟溪树影斜，千山含翠暮云遮。年来已自多愁绪，古道无人更落花。
春夜留别
作者：王微
朝代：明

朝朝还夕夕，春与梦中看。月有痕知怨，花无言欲残。羁魂游处怯，醉影别时寒。一水何曾隔，其如去住难。
春日閒赋
作者：王微
朝代：明

露寒残月上蒹葭，近日离魂未有涯。寂寞经年人不见，空房夜夜数归鸦。
月夜留宿冯夫人池上
作者：王微
朝代：明

爱君池下影，时来池上眠。落花映修竹，静起一帘烟。
有人以断肠草寄怨予偶见戏反之
作者：王微
朝代：明

木名有连理，草名有宜男。花有枝并头，禽有翼鹣鹣。西方鸟共命，东海鱼比目。莲花千万亿，鸳鸯三十六。方州有交合，山县有阴阳。合璧表玉德，双股别钗梁。绣被百子衾，文枕蟠螭绮。调听双声谐，人指双星喜。相思为唐殿，合欢是汉宫。雀屏开甲乙，龙剑匣雌雄。之子赋断肠，称物作苦语。聊拈嘉耦名，其他未遑举。
梦宛叔
作者：王微
朝代：明

泉声乍远雨声闻，残睡昏昏梦到君。最是梦醒无意绪，暗推窗看水边云。
汪夫人以不系园诗见示赋此寄之
作者：王微
朝代：明

湖上选名园，何如湖上船。新花摇灼灼，初月载娟娟。牖启光能直，帘钩影乍圆。春随千嶂晓，梦借一溪烟。虚阁延清入，低栏隐幕连。何时同啸咏，暂系净居前。
游牛首阅春江即目
作者：王微
朝代：明

初晴开柳色，忽照片樯悬。林远莺声倦，江流月影圆。馀花绣崖谷，幽翠染云烟。雨带前朝梦，春留昨日妍。平洲双镜合，灵院一灯然。只此佳游际，疑参雪后禅。
湖上早起
作者：王微
朝代：明
体裁：七言绝句

中流何处听鸡鸣，只看船窗烟雾生。刚到五更翻睡去，急披衣起已天明。
湖上次韵答黄孟畹夫人
作者：王微
朝代：明

去住湖山别有缘，门前红叶满来船。刘纲夫妇霞为骨，谢蕴家庭雪作篇。翠袖风前谁薄醉，黄杨树底与参禅。回思飘渺伊人迹，只隔鸳鸯南浦烟。
生查子·冬日怀韩夫人
作者：王微
朝代：明

雁过纸窗寒，月到空阶冷。病已不堪愁，梦去人初醒。犹忆少年时，寄迹如萍梗。一幅落梅中，相携问花影。
病中偶拈
作者：王微
朝代：明

秋清寂无事，卧病竹间房。日晚庭风落，时闻药草香。
病中听雨
作者：王微
朝代：明

山雨遥侵夜，过春尚作寒。却怜灯火寂，反与病相安。
秋夜二绝句
作者：王微
朝代：明

凄切秋声虫络丝，入帘残月似蛾眉。愁心不逐闲云散，长比寒沟月照时。何处鸣蜩不可怜，霜闺摇落夜无眠。题残纨扇光疑月，多少人间不共圆。
秋夜二绝句·其一
作者：王微
朝代：明

凄切秋声虫络丝，入帘残月似蛾眉。愁心不逐闲云散，长比寒沟月照时。
秋夜二绝句·其二
作者：王微
朝代：明

何处鸣蜩不可怜，霜闺摇落夜无眠。题残纨扇光疑月，多少人间不共圆。
秋夜送别
作者：王微
朝代：明

握手应无语，离亭日渐过。霜寒天不曙，月好梦无多。莫言君去急，妾思逐流波。
秋夜集石湖分得妆字
作者：王微
朝代：明

云罨湖山远树苍，鵁鶄飞破藕塘香。月明处处添秋色，一束芙蓉正洗妆。
舟居拈得风字
作者：王微
朝代：明

人情各有寄，我独如秋风。耽诗偶成癖，聊以闲自攻。薄游来吴会，寒轻不知冬。樽酒见窗月，仄径幽怀通。村烟辨遥林，夜气齐群峰。人忘舟亦静，水木各为容。恍惚书所对，残灯焰微红。
舟次江浒
作者：王微
朝代：明

一叶浮空无尽头，寒云风切水西流。蒹葭月里村村杵，蟋蟀声中处处秋。客思夜通千里梦，钟声不散五更愁。孤踪何地堪相托，漠漠荒烟一钓舟。
读张秀先传偶题
作者：王微
朝代：明

香烬花嫣月欲秋，卷中留得镜中愁。翻怜短命郎边死，不伴残霜燕子楼。
过宛叔梦阁
作者：王微
朝代：明

照返江流急，霜多枫叶残。年年月光好，只共一闺寒。
近秋怀宛叔
作者：王微
朝代：明

已觉江声外，秋情入暮蝉。竹光留黯澹，桐影渐孤圆。啼鸟当清夜，疏砧隔远天。一灯羁客梦，难到石城边。
送友夏友夏赠诗有天涯流落同之句
作者：王微
朝代：明

去去应难问，寒空叶自红。此生已沦落，犹幸得君同。
送远
作者：王微
朝代：明

尔别何所游，月明江上舟。异日思君处，凭栏看水流。
醉春风
作者：王微
朝代：明

谁劝郎先醉，窗冷灯儿背。抛琴抱婢倚香帏。睡。睡。睡。暗忖欢情，争如贪着，醉乡滋味。惭愧鞋儿谜，耽搁鸳鸯被。问郎曾否脱罗衣。未。未。未。想应神女，见时也怕，别时容易。
重过雨花台望春江有感
作者：王微
朝代：明

春姿静东岑，云影结遥灿。坐觉高台空，不知翠微半。落花自古今，啼鸟变昏旦。抚花良易迁，即事聊成玩。况乃晴江开，绿波正拍岸。
长至入云栖
作者：王微
朝代：明

晴日寒江路，松云入望深。身香燃五分，行树拔千寻。忍土如家舍，交光映夙心。还疑晏坐处，犹发妙严音。
问侍儿月上花梢几许
作者：王微
朝代：明

晚香澹澹出花枝，清夜窗纱坐起迟。最爱月明愁见月，月痕犹喜侍儿知。
闲居
作者：王微
朝代：明

不妨昨日雨，可喜是新晴。窗暝从云宿，庭虚待月行。闲真难适俗，静乃合诗情。冬候常如此，将愁何处生。
雪夜小泛
作者：王微
朝代：明

朔风吹夜雪，听只在菰芦。但惜湖山冷，何妨野艇狐。滩声疏落雁，鬼火怯啼乌。欲写梅花影，敲冰砚未枯。
颗小姬画兰
作者：王微
朝代：明

借郎画眉笔，为郎画纨扇。纨扇置郎怀，开时郎自见。幽窗墨麝浓，《骚经》亲自注。为恨子兰名，抹入棘丛去。
颗小姬画兰·其一
作者：王微
朝代：明

借郎画眉笔，为郎画纨扇。纨扇置郎怀，开时郎自见。
颗小姬画兰·其二
作者：王微
朝代：明

幽窗墨麝浓，《骚经》亲自注。为恨子兰名，抹入棘丛去。
赠戴竹林
作者：王德宾
朝代：明

茅屋依山石径斜，卜邻只是两三家。门迎橘柚朝含雨，院拥桑榆晚带霞。耕凿有方铭屋壁，干求无策记窗纱。轩南隙地如分我，共学东陵老种瓜。
期登罗阳
作者：王德新
朝代：明
体裁：七言绝句

罗浮烟雨满空山，千仞崖藤尚可攀。煮石眠云谁禁得，律僧翻羡老夫閒。
望岳亭
作者：王心
朝代：明
体裁：古风

宿宿湘浦云，恻恻雁峰雨。美人迟不来，寂寞谁为语。南风开翳阴，赏心盼晴宇。欣然见南岳，廓哉忘羁旅。七十二奇峰，历历概可数。吾闻最上峰，重华昔游处。祝融岂不高，俯视不敢侮。遗庙多芝兰，芬芳冒下土。缅想夔龙徒，霭霭结缨组。我欲往求之，山灵恐吝与。
上太行
作者：王心一
朝代：明
体裁：古风

驱车上太行，山顽无奇石。逶迤有千盘，石磴转偪侧。譬如摩空鸟，渐与青云迫。俯见苍崖间，春花间红白。山家爱尺土，纵横界如画。上有千年碑，孔父留辙迹。摩挲落日迟，返景射石壁。祗虑豺虎骄，解鞍投荒驿。
归渡扬子江
作者：王心一
朝代：明
体裁：五言律诗

久客天边路，言归江上舟。山光分远渚，塔影漾中流。薄雾笼江树，平沙狎海鸥。乘潮片时渡，十里隔瓜洲。
苕溪
作者：王心一
朝代：明
体裁：五言律诗

细雨苕溪曲，微风渡小航。有园多种竹，无屋不围桑。语觉吴侬近，流分震泽长。乌巾春店近，白酒热盈觞。
寄长蘅二首
作者：王志坚
朝代：明

少小事编摩，谓可操左契。及乎当得失，辄非向所计。年来变态屡，追时殆如谜。屈伸苟不爽，冥冥失权势。咄哉司衡人，实乃天公隶。一编余故簏，字画麻姑细。仿佛共丹铅，深夜重门闭。十年梦幻身，感此潸欲涕。吾观仕宦人，每每念丘壑。虽复非真实，兹意或间作。譬如酒食困，番思茗饮乐。病苟稍稍去，旋复恣馋嚼。嗟余困折久，甫得离蔬鳷。救口犹不遑，何遽厌杯杓。念吾坚顽姿，本自甘濩落。兹游非得已，黾勉就人爵。人生能几何，胡为久薰灼？宁为沙上鸥，无为笼中鹤。山灵闻吾言，生平谨然诺。
寄长蘅二首·其一
作者：王志坚
朝代：明

少小事编摩，谓可操左契。及乎当得失，辄非向所计。年来变态屡，追时殆如谜。屈伸苟不爽，冥冥失权势。咄哉司衡人，实乃天公隶。一编余故簏，字画麻姑细。仿佛共丹铅，深夜重门闭。十年梦幻身，感此潸欲涕。
寄长蘅二首·其二
作者：王志坚
朝代：明

吾观仕宦人，每每念丘壑。虽复非真实，兹意或间作。譬如酒食困，番思茗饮乐。病苟稍稍去，旋复恣馋嚼。嗟余困折久，甫得离蔬鳷。救口犹不遑，何遽厌杯杓。念吾坚顽姿，本自甘濩落。兹游非得已，黾勉就人爵。人生能几何，胡为久薰灼？宁为沙上鸥，无为笼中鹤。山灵闻吾言，生平谨然诺。
寄长蘅二首·其二
作者：王志坚
朝代：明
体裁：古风

吾观仕宦人，每每念丘壑。虽复非真实，兹意或间作。譬如酒食困，翻思茗饮乐。病苟稍稍去，旋复恣馋嚼。嗟余困折久，甫得离蔬屩。救口犹不遑，何遽厌杯杓。念吾坚顽姿，本自甘濩落。兹游非得已，黾勉就人爵。人生能几何，胡为久薰灼？宁为沙上鸥，无为笼中鹤。山灵闻吾言，生平谨然诺。
河间道中杂兴二首
作者：王志坚
朝代：明

朝求百骑尽如龙，赵女齐儿一队中。席帽长衫浑不辨，只教银镫露双弓。驿马朝餐苜蓿肥，三鬃剪出疾于飞。行人尽望红尘起，开府差人阙下归。
河间道中杂兴二首·其一
作者：王志坚
朝代：明

朝求百骑尽如龙，赵女齐儿一队中。席帽长衫浑不辨，只教银镫露双弓。
河间道中杂兴二首·其二
作者：王志坚
朝代：明

驿马朝餐苜蓿肥，三鬃剪出疾于飞。行人尽望红尘起，开府差人阙下归。
观冯生所藏倭王锦袍歌
作者：王志坚
朝代：明

冯生示我倭锦袍，腥风凛凛寒发毛。天吴紫凤恍惚是，水底鲛人亲自缫。倭王昔日乘潮入，箕子城头鬼夜泣。道旁瓦砾青珊瑚，茫茫衰草人膏湿。休徒暂住釜山坞，帐下健儿弄余武。鼎烹壮士似孤雏，槊挂婴儿作旋舞。何人东征拥貔貅，前茅初度辽海头。咄哉奉使竟不效，抱头窜却临淮侯。军中谁复探虎穴，猛士如云皆缩舌。冯生奋髯决独往，丈夫生计三尺铁。当时清正酋中雄，偏师坐拥千旗红。葛巾直往恣谈笑，一言未毕意已通。夷国亦有天，夷人亦有心。对君指心与君语，戴天愿如沧海深。临别殷勤重回首，西望长途酹杯酒。征袍自解锦云鲜，赠君刚及西风后。归来朝事一番变，讳却和戎尽言战。征夫羽箭各垂腰，东南转饷车遥遥。兵连海外不可解，从此司农心计劳。冯生趣驾归田去，尽铸腰镰作农具。只今蹩蹩长安尘，姓名不上论功疏。茅斋夜静闻寒柝，听君话旧灯花落。君不见钱将军，夜半提师斫阵云。功高不赏人所惜，鼠牙雀角何纷纷。世上难凭伸与屈，劝君且尽杯中物。
读宋史张浚传二首
作者：王志坚
朝代：明

一立彤墀喙便长，有时鲍老也当场。富平未起符离又，可悔弹文到李纲。十万良家等蠛蠓，符离一夕水流红。魏公心法由来异，鼻息如雷学寇公。
读宋史张浚传二首·其一
作者：王志坚
朝代：明

一立彤墀喙便长，有时鲍老也当场。富平未起符离又，可悔弹文到李纲。
读宋史张浚传二首·其二
作者：王志坚
朝代：明

十万良家等蠛蠓，符离一夕水流红。魏公心法由来异，鼻息如雷学寇公。
送陈献甫之云栖
作者：王志坚
朝代：明

宝刀陇上日初沉，壁观峰前云正深。四十八声清夜发，教人失却少年心。
宿车滩
作者：王思
朝代：明
体裁：五言律诗

积雨涨春流，江声入夜遒。行装双蜡屐，短鬓一虚舟。此地曾驱鳄，清时且泛鸥。明朝又归去，饱卧有山楼。
过潮阳咏文山
作者：王思
朝代：明
体裁：七言律诗

厓门震电撼悲风，尧舜中华一梦空。燕市全归真俊伟，皋亭长揖愧奸雄。五坡岭压乾坤壮，千古身悬日月中。几度和平桥下路，不禁清泪洒遗弓。
仰天坪
作者：王思任
朝代：明
体裁：诗

仙人闻说好楼居，此地梯天尺几余。小看人间波浪里，不知是水是游鱼。冷到心灰始沉闲，当眉一下莫生悭。凡胎热软多淫地，始信修行要雪山。
兴济八月望
作者：王思任
朝代：明

清汉伤心碧，寒光泼眼明。海应添万里，天亦爱中秋。瓜饼皆知俗，关山自有愁。安能还客夜，尽挂各家楼。
勺园
作者：王思任
朝代：明
体裁：七言绝句

才辞帝里入风烟，处处亭台镜里天。梦到江南深树底，吴儿歌板放秋船。
宿天界寺
作者：王思任
朝代：明

古寺白门边，寒风逗石烟。松篁无俗径，钟磬有诸天。岁晚难为客，官闲易入禅。灯残僧别去，清梦竹相怜。
宿欧兜禅室
作者：王思任
朝代：明
体裁：五言律诗

云卧年年望，而今积翠中。一灯昏佛影，万叶下秋空。客梦惊天半，鸡声在海东。钱塘门尚闭，何事不朦胧。
旅燕
作者：王思任
朝代：明
体裁：五言绝句

我来投驿店，君已宿茅梁。彼此同为客，谁先梦故乡。
读铁桥图记
作者：王思任
朝代：明
体裁：五言律诗

水折三湘里，桥飞百濮间。化民无讼狱，赠客有江山。制铁龙能避，销兵虎自闲。金城方略壮，常镇九疑关。
谢鹤
作者：王思任
朝代：明
体裁：五言律诗

见赐扬州鹤，何人不羡清。一江寒影到，午夜感思惊。暂檄琴相待，终要松与盟。缑山乘此会，为报只吹笙。
豆店
作者：王思任
朝代：明
体裁：五言律诗

朦胧二三里，海气发天青。饱马冲寒色，残鸡落晓星。春锄人渐出，野火店犹荧。断续霜桥上，流澌瑟瑟听。
赠梁悬藜兵使
作者：王思任
朝代：明
体裁：七言律诗

棱层鹤骨照冰壶，几镇回翔起壮图。特借豫章求栋柱，暂移廊庙驻江湖。庾楼月静人三楚，庐岳云深鸟二孤。王粲虽贫仍有赋，应分鲟鲊醉春酤。
赠裘应薇备禦太末
作者：王思任
朝代：明
体裁：七言律诗

划天紫电曜冰眸，屡揵弓韬挟壮辀。綵笔干霄曾赋海，轻裘啸月更登楼。鱼丽八阵蹲高帐，犀甲三衢扼上游。鹊印年来斗许大，知君骨满好封侯。
梦归
作者：王思在
朝代：明
体裁：古风

梦中知慕归，归共家人语。语音犹可闻，寤已失所据。若云梦非吾，谁见我梦处。若云梦是我，尔时何不去。是我我非是，鹊声窗外曙。
南山钓台
作者：王思谏
朝代：明

相水东流湾复湾，苔矶流落自南山。浪翻桃瓣红鳞起，日入芦花百鸟还。渔笛几声江月上，客星一点水云间。如何结得羊裘侣，坐占矶头七里滩。
题何仙姑祠
作者：王思谏
朝代：明

一镜水泉漱玉凉，炼成云母夜生光。壶中自是烟霞变，井底谁知日月长。冷浸银河涵碧落，潜通地脉入沧浪。玉人环佩知何处，千载犹闻药石香。
龟峰秋色
作者：王思谏
朝代：明

城下长江城上峰，水光倒浸玉芙蓉。登临可著低低屐，涉览宜撑短短筇。且把金樽邀夜月，莫辞乌帽落西风。星河不隔飞云顶，早晚凭高到九重。
临江王节士歌
作者：王怿
朝代：明
体裁：古风

节士多壮心，悲感雄风起。弯弓射天狼，欲发无一矢。击筑起舞发指冠，长空惨惨白日寒。海鲸簸浪山岳动，行者为之愁路难。愁路难，泪如雨。壮心成灰尘，悲感留千古。
为人悼亡
作者：王怿
朝代：明
体裁：七言律诗

凤入寥天鹤隐琴，月楼清韵杳沈沈。朝云去感襄王梦，暮雨来愁宋玉心。绣带堕芗霜蕙老，金莲销印露苔深。暗尘栖满芙蓉帐，谁忍重开翡翠衾。
公子行
作者：王怿
朝代：明
体裁：古风

妖姬蜀国弦，罢作南山弄。信马踏芳尘，被面春酣重。银装赭玉带，金隐袍花缝。目送云间行，醉缬抛绯综。
关山月
作者：王怿
朝代：明

汉月孤生瀚海头，迥临荒野照边州。光残金柝声中晓，晕满雕弓影外秋。漠北征人齐倚剑，城南思妇独登楼。那堪今夜关山月，况有胡笳引泪流。
吴城春晓曲
作者：王怿
朝代：明
体裁：古风

金衣送月吟娇弄，阳云犹琐青楼梦。晓风飐户声鸦然，赭罗射日胭脂鲜。筵前小玉嚬初月，春槽酒滴猩猩血。凤竹鸾梧听不绝，海尘惊秋尾闾竭。
吴宫
作者：王怿
朝代：明
体裁：七言绝句

香径无尘水殿空，由来白苧怕秋风。忠臣戮后蛾眉死，麋鹿春游废苑中。
折杨柳
作者：王怿
朝代：明
体裁：七言律诗

佳人向叶敛青蛾，奈尔风流意绪多。枝袅绿烟迷楚驿，花含白雪艳吴歌。斜连芳树遮楼阁，曲绕横塘映绮罗。休伴梅花怨羌笛，陇头征客望乡多。
春闺曲
作者：王怿
朝代：明
体裁：古风

翠罗轻袖笼纤春，兰芽茁土香氤氲。白马金鞍向何处，曲栏回槛流芳尘。梨花晚树飘晴雪，朱弦断尽鸾音绝。簇□机头试锦梭，回文漫渍相思血。
李将军歌
作者：王怿
朝代：明
体裁：古风

妖芒扫空流电红，将军飞出麒麟宫。帐士娇狞啖哮虎，羲和倒泣烟瀰濛。莲花古剑腥铜气，射雕健儿手中死。赤血淋漓凝冷光，塞土千年为君紫。
歌妓
作者：王怿
朝代：明

银烛前头见楚莲，雪香轻袂掌中旋。章华台上春风起，一片杨花拂玳筵。
段七娘（二十韵）
作者：王怿
朝代：明

度曲千金贱，凝妆一面红。声迷铜雀妓，艳夺馆娃僮。白雪飘朱阁，香尘散绮栊。泪湔司马袖，肠断使君骢。秋水涵瞳润，春山入黛浓。弄箫惊紫凤，拂轸怨离鸿。镜展金鸾月，钗横玉燕风。谢娘收钿匣，嬴女掩香筒。石竹珝芳髻，夫容隐绣幪。灯然珠树侧，人醉锦莲中。粲粲星辉户，微微露洗空。几年怜宋玉，今夕遇韩冯。密意蜂攒蕊，芳心蝶恋丛。春笺封豆蔻，罗带绾芎皞。步障重抛锦，门钟叠缀铜。曲阑装翡翠，高榭璪花虫。莺睡烟蒙柳，乌栖月浸桐。银觥休凿落，琼箭起丁东。客散歌屏冷，香昏睡阁融。日高春梦觉，娇缬散花緵。
段七娘（二十韵）
作者：王怿
朝代：明
体裁：五言排律

度曲千金贱，凝妆一面红。声迷铜雀妓，艳夺馆娃僮。白雪飘朱阁，香尘散绮栊。泪湔司马袖，肠断使君骢。秋水涵瞳润，春山入黛浓。弄箫惊紫凤，拂轸怨离鸿。镜展金鸾月，钗横玉燕风。谢娘收钿匣，嬴女掩香筒。石竹珝芳髻，夫容隐绣幪。灯然珠树侧，人醉锦莲中。粲粲星辉户，微微露洗空。几年怜宋玉，今夕遇韩冯。密意蜂攒蕊，芳心蝶恋丛。春笺封豆蔻，罗带绾芎藭。步障重抛锦，门钟叠缀铜。曲阑装翡翠，高榭璪花虫。莺睡烟蒙柳，乌栖月浸桐。银觥休凿落，琼箭起丁东。客散歌屏冷，香昏睡阁融。日高春梦觉，娇缬散花緵。
江南意
作者：王怿
朝代：明

郎居横江口，妾住横江上。生小惯风波，莲舟喜摇荡。荡舟莲花湾，花红照人颜。举头见郎来，低头隐花间。花疏不成隐，相见还相哂。都缘春意深，留连夕阳尽。前洲伴将稀，那能不相违。抛情明月下，各自唱歌归。
班媫妤
作者：王怿
朝代：明
体裁：五言律诗

自失倾城宠，花颜落旧红。霜飞金屋冷，月照锦帷空。侍寝昭阳日，休辞玉辇同。当知长信妾，团扇泣秋风。
瑶琴怨
作者：王怿
朝代：明
体裁：古风

楚雁惊秋瑶柱涩，山云夜低凝翠湿。阳台晓玉上晴空，银湾无光露蟾泣。松间暗甃吟古龙，古渊珠客啼秋风。湘娥泪枯湘竹老，江水流寒九山杳。
白马篇
作者：王怿
朝代：明
体裁：古风

金羁塞下儿，白马明秋练。指顾雄风生，来往如飞电。一挥邯郸椎，三射天山箭。单于远逋逃，天子垂恩眷。归来五陵下，戚里酣游宴。杀人都市间，被酒未央殿。青骊换小妾，浓麝熏罗荐。狐白拥重裘，谁知布衣贱。
石城晓
作者：王怿
朝代：明

城角晓呜呜，城西月痕堕。城中春思慵，楚梦熏兰火。玲珑金马门，玉佩声琐琐。红日压宫垣，千花眠贴妥。
砀山偶作
作者：王怿
朝代：明
体裁：古风

练帷薄暮新凉入，虚馆萧萧雨声急。孤灯照坐不成眠，一夜凄然百忧集。公期已促归计遥，坐觉双鬓生秋飙。会待骅骝开道路，岂无羽翼腾云霄。驱驰四牡彭城道，访古询今醉烦抱。韩信城边秋草腓，条侯冢上烟芜老。时时回首白云天，一寸丹心日下悬。因风寄语淮南桂，为我休吟招隐篇。
碧玉词
作者：王怿
朝代：明
体裁：五言律诗

碧玉小家女，容华早出群。青蛾天上月，绿发镜中云。舞袖翻鸾影，歌唇吐麝芬。金屏能侍寝，含笑解罗裙。
秋夕有怀
作者：王怿
朝代：明

洛浦遗衾未可将，露蛩凝思满中堂。鹊桥已散银河影，雁柱初传玉宇凉。灯近暗窗星有焰，扇归秋笥月无光。怀人不寐多惆怅，更耐悠悠漏点长。
秦宫
作者：王怿
朝代：明
体裁：七言绝句

七国争雄鼎未迁，咸阳宫阙已巍然。楼船不返东溟水，空使蛾眉殉九泉。
自君出门来二首·其一
作者：王怿
朝代：明
体裁：五言绝句

自君出门来，别思徒耿耿。暗镜照孤鸾，何由得见影。
自君出门来二首·其二
作者：王怿
朝代：明
体裁：五言绝句

自君出门来，思君千里远。辘轳系青丝，日夜团圞转。
过徐君墓
作者：王怿
朝代：明
体裁：七言绝句

黄河流水几清浑，断碣残碑尚有文。冢树不悬当日剑，空留啼鸟向斜曛。
送人之京
作者：王怿
朝代：明
体裁：五言律诗

独上水边桡，离颜酒半消。城头三鼓近，烟际一灯遥。海色将沈月，沙痕正落潮。未能追逸翮，回首跂层霄。
采莲曲
作者：王怿
朝代：明
体裁：古风

吴娃荡船采莲子，船头莲子清如水。兰杜芳洲白露漙，蓼花绿岸秋风起。秋风吹鬓影悠悠，还随女伴度前洲。谁家夫婿归来晚，何处莲花独耐秋。秋来春去时难度，锦荐新香渐成故。驰晖冉冉近桑榆，关塞苍苍但烟雾。关月关山千万重，可悲遥夜不相同。归来独拥香衾卧，双泪斓斑一枕红。
陈宫
作者：王怿
朝代：明
体裁：七言绝句

玉树歌残绮阁尘，景阳无复禁钟晨。伤心几树宫前柳，犹是风流展翠颦。
雨雪曲
作者：王怿
朝代：明
体裁：七言律诗

朝来朔雪暗遥天，带雨随风去复旋。态比洛神波上出，声疑郢客调中传。斜飘绮户侵帷幕，散入琼楼脆管弦。今日海边苏属国，若为辛苦用和毡。
骢马
作者：王怿
朝代：明
体裁：七言律诗

联翩蹀躞更䟃�，关路风沙旧所谙。曾载冠军天上路，几乘飞将雪中探。临营卧处霜凝皂，倚树嘶时月映潭。今日三边烽堠静，却将归老华山南。
魏宫
作者：王怿
朝代：明
体裁：七言绝句

罗绮纷纷委暮尘，野花空锁邺宫春。祇馀铜爵台边月，曾照当年卖履人。
门联
作者：王恕
朝代：明
体裁：联

仕于朝者，以馈遗及门为耻；仕于外者，以苞苴入都为羞。
䝾野寺残僧
作者：王恭
朝代：明

古寺萧条绝四邻，寺前松柏几回春。月明下界犹闻磬，年老荒山少见人。贝叶旧听双树法，衲衣孤坐两朝身。秋风已烂蒲团草，悟得西来意自真。
三山朱孔周南楼伟观
作者：王恭
朝代：明

飞楼轶浮埃，迥绕三峰翠。楼中十二曲栏干，下瞰苍苍但鳞次。七闽重镇旧繁华，九陌三衢十万家。连营国步军容盛，法宇仙台鸟道斜。遥天塔影回孤雁，何限清晖卷虚幔。洗马濠头过雨香，钓鲈矶下春潮满。白云飞上越王山，忆昔豪华午梦间。城池百战今谁在，草色千门几度閒。玉章绘衮分秦土，雕弓白马空陵树。霸气荣光共渺然，屠龙射鳄知何处。登临怀古兴悠悠，酌酒弹弦醉不休。博陵才子能高咏，灵武词人解唱酬。门外金羁多上客，独怜王粲未销忧。
三山朱孔周南楼伟观
作者：王恭
朝代：明

飞楼轶浮埃，迥绕三峰翠。
楼中十二曲栏干，下瞰苍苍但鳞次。
七闽重镇旧繁华，九陌三衢十万家。
连营国步军容盛，法宇仙台鸟道斜。
遥天塔影回孤雁，何限清晖卷虚幔。
洗马濠头过雨香，钓鲈矶下春潮满。
白云飞上越王山，忆昔豪华午梦间。
城池百战今谁在，草色千门几度闲？玉章绘衮分秦土，雕
弓白马空陵树。
羁气荣光共渺然，屠龙射鳄知何处。
登临怀古兴悠悠，酌酒弹弦醉不休。
博陵才子能歌咏，灵武词人解唱酬。
门外金羁多上客，独怜王粲未销忧。
三山林文质索咏鹤骨笛
作者：王恭
朝代：明

谁窍青田一片霜，宛疑横吹到山阳。声兼陇水将魂断，曲尽梅花带髓香。华表仙歌惊落月，瑶台秋梦怨清商。唯应吹上天坛去，好伴云璈事玉皇。
三山送客归钱塘
作者：王恭
朝代：明

分手螺江上，青山驿路长。岭云添别恨，关月照行装。浙水金鳞活，西湖白藕香。羡君从此去，调膳上高堂。
三山送客归钱塘
作者：王恭
朝代：明

无诸城外树依依，乳酒山瓶送独归。吴岳苍茫天外出，浙河迢递鸟边微。离心漠漠随流水，征马萧萧向落晖。归到故园明月夜，候门童子笑牵衣。
三溪似陈澄清
作者：王恭
朝代：明

书幌连溪曲，春流拂树过。野花云际落，山色鸟边多。薄分违缨冕，幽情变薜萝。欣逢鲁中叟，谈笑复如何。
上巳游五云寺
作者：王恭
朝代：明

诗酒兰亭会，如何共远公。行看五云里，绝似虎溪中。清梵花台雨，名香竹径风。未须论祓禊，自觉万缘空。
上巳游龙峰精舍
作者：王恭
朝代：明

香台迢递隐中峰，巾舄行寻避世踪。胜槩独将孤鸟狎，幽期还与野僧逢。薜萝洞口云沾袖，踯躅溪边雨翳钟。回首下方尘土近，落花芳草思重重。
上巳邑中值雨
作者：王恭
朝代：明

潇潇江上雨，孤馆独留人。山水愁中趣，莺花客里身。县楼寒树合，僧舍曙烟新。遥忆兰亭会，凄凉几度春。
与医者遇诗以赠之
作者：王恭
朝代：明

长桑亲受诀，复饮上池清。卖药宁论价，还山尚隐名。杏林春露积，桔井野泉平。见遇能医国，何辞缨冕荣。
与同志汎舟得净字
作者：王恭
朝代：明

登舻发清啸，落日镜湖净。微月波上澄，归云鸟边迥。水木生夏凉，孤崖破阴暝。矧兹簪佩同，复此沧洲兴。中夜棹歌还，遥峰响烟磬。
与同志泛舟得江字
作者：王恭
朝代：明

浦口齐桡乐，沧波泛玉缸。云归山点点，天碧鸟双双。蚌月凉生夜，鱼风响渡江。兴来须剧饮，无使寸心降。
与同志泛舟得练字
作者：王恭
朝代：明

日夕山水佳，扬舲剧欢燕。云光落妓钗，露气侵纨扇。遂结鲛人居，仍穷水晶殿。微月天际来，澄波静如练。
与同辈游霍童山
作者：王恭
朝代：明

白鹤今何在，千秋共鹤林。人烟山县小，鱼鸟洞天深。苔色迷仙迹，泉声净客心。无因问丹诀，天路杳难寻。
与连川吴彦器夜酌
作者：王恭
朝代：明

延陵才子旧知名，今日应怜好弟兄。客里襟期疑是梦，天涯萍水况多情。清秋一叶琴中落，黄菊孤尊月下倾。倾盖相逢还又别，不堪江上断鸿声。
与道人期不至
作者：王恭
朝代：明

独鹤孤云无姤氛，漫期飞旆到人群。林间半榻虚晴翠，天外三花又夕曛。尘世几回逢甲子，青山何处访茅君。想因醉倒麻姑酒，辜负名香手自焚。
东山留别林良箴寓舍二首
作者：王恭
朝代：明

凤林溪上见秋风，客里相看欲转蓬。鸿雁萧萧霜渐冷，别离况是叶声中。秋原千树叶初飞，夜火遥村听捣衣。莫向他山倍惆怅，家林犹恐未堪归。
东山留别林良箴寓舍（二首）
作者：王恭
朝代：明

凤林溪上见秋风，客里相看欲转蓬。鸿雁萧萧霜渐冷，别离况是叶声中。
东山留别林良箴寓舍（二首）
作者：王恭
朝代：明

秋原千树叶初飞，夜火遥村听捣衣。莫向他山倍惆怅，家林犹恐未堪归。
东楼歌
作者：王恭
朝代：明

东楼美酒黄金杓，客子迎霜葛衣薄。西楼朝饭盘有鱼，客子家林无斗储。他人方寸那堪托，倾倒三杯吐然诺。咫尺相看隔九疑，不待明朝异山岳。君不见牙签缃帙满床头，不及雷塘百亩秋。君不见诵诗三百徒为尔，秦青一弄倾人耳。沧波去去堪乘兴，野鹤孤云本无定。毛生自荐祗徒劳，鲁连岂顾千金赠。行路难，难重陈，史云只合长苦辛。落拓还骑少游马，往来嵩华青山下。
东溪精舍杂咏为吴中美作
作者：王恭
朝代：明

延陵精舍东溪口，六曲屏山对虚牖。绝壁连冈入万松，一涧盘陀大如斗。盘石垂萝密更偏，黄精潭上写冰弦。化成水月三千界，古洞烟霞小有天。烟霞杳微茫，水月澹忘知。谁知鲁中叟，发彼川上喻。溪水东流接泮林，云泉佳处萃青衿。金门旧隐时同屐，白头老樵来听琴。孤亭五月秋声起，列坐柽阴爱流水。借君矶畔濯尘缨，何必箕山洗双耳。
中秋宴集分韵得清字
作者：王恭
朝代：明

广寒宫殿凉如水，坐对清晖欲二更。但使玉樽频注酒，莫令银甲少弹筝。窗含野烧明还灭，帘捲星河浅复清。尘袜不禁风露冷，恍然身世在蓬瀛。
中秋对月
作者：王恭
朝代：明

风笛楼前万叶乾，碧天如水浩漫漫。鸿声远度黄姑小，兔影斜临玉镜寒。塞北将军空倚恨，湘南游子莫凭栏。异乡今夜堪惆怅，何处明年更独看。
为中林州题山水小景
作者：王恭
朝代：明

离居杂尘想，久别山水深。兹来惬清玩，复得谐夙心。积雨川上霁，萧萧枫树林。空翠洒飞阁，孤云閒远岑。若人此真隐，缃帙与瑶琴。怅望独不见，空期鸾凤音。
为林中州书棠梨白头
作者：王恭
朝代：明

有鸟有鸟头雪白、羽离披，一雄啾啾挟两雌。高飞畏弹射，栖宿不分离。山果熟时无苦饥，哂彼炎州翠，杀身徒尔为。何如此鸟之智如愚痴，老向林泉谁得窥。棠梨结子竹花谢，春去秋来同一枝。
为林中洲题马图
作者：王恭
朝代：明

汉家神骥出宛西，凤臆兰筋破月蹄。冀北群空知汗血，长杨猎罢见霜蹄。青丝引辔穿花入，黄帕蒙鞍对御嘶。莫道时平淹栈豆，飞腾思与六龙齐。
为林执中赋茂林十咏 其一 乔木新莺
作者：王恭
朝代：明

独树閒堂少四邻，东风黄鸟唤行人。若教飞上龙池柳，还忆家林薜荔春。
为林执中赋茂林十咏 其七 花坞朝阳
作者：王恭
朝代：明

花里春云拂树开，半林初日映寒苔。数声幽鸟啼来近，似惜红香落酒杯。
为林执中赋茂林十咏 其三 竹里横琴
作者：王恭
朝代：明

笑拂孤桐媚此君，似携馀兴度湘云。夕林径小人稀到，弹与辽天海鹤闻。